Liverpul kolo pre kraja izborio osminu finala Lige šampiona - Sport - Dnevni list Danas\nPočetna » Sport » Liverpul kolo pre kraja izborio osminu finala Lige šampiona\nFoto: AP Photo/Jon Super, Pool\nFudbaleri Liverpula pobedili su večeras na svom terenu ekipu Ajaksa sa 1:0, u utakmici petog kola Grupe D Lige šampiona i tako obezbedili plasman u osminu finala.\nLiverpul, kolo pre kraja, ima 12 bodova i kao prvoplasirani ide u nokaut fazu. Ajaks ima sedam, bod manje od Atalante koja je večeras odigrala 1:1 sa Midtjilandom. Odluka o drugom putniku u osminu finala će pasti u direktom duelu Ajaksa i Atalante.\nMeč na Enfildu počeo je stativom koju je već u šestom minutu pogodio Kurtis Džons, posle toga je bilo još nekoliko prilika na obe strane, ali golova do poluvremena nije bilo.\nNa početku drugog poluvremana, u 57. minutu, stativu je pogodio i Ajaks, odnosno David Neres, a samo minut kasnije stigla je kazna na drugoj strani. Neko Vilijams je cetrirao, golman Ajaksa Andre Onana napravio je veliku grešku, koju je sjajno iskoristio Džons i pogodio za 1:0.\nU drugom meču iste grupe, Midtjiland je poveo u 13. minutu golom Aleksandera Šolca. Došao je do lopte na ivici šesnaesterca i šutirao iz prve, bez oklevanja, i sjajno pogodio mrežu.\nItalijanski tim je do izjednačenja stigao u 79. minutu pogotkom Kristijana Romera.\nU poslednjem kolu sastaju se Midtjiland i Liverpul, odnosno Ajaks i Atalanta.\nGrupa A: Remi Atletiko Madrida i Bajerna\nFudbaleri Atletika iz Madrida i Bajerna iz Minhena odigrali su večeras nerešeno 1:1, u petom kolu Grupe A Lige šampiona.\nRanije danas, Salcburg je u Moskvi pobedio Lokomotivu sa 3:1.\nGrupa B: Inter preživeo, odluka u poslednjem kolu\nFudbaleri Intera pobedili su večeras u gostima Borusiju Menhengladbah sa 3:2, u utakmici petog kola Grupe B Lige šampiona.\nRanije danas, Šahtjor je na svom terenu pobedio Real Madrid sa 2:0, pa će poslednje kolo odlučiti konačan plasman.\nU poslednjem kolu sastaju se Real Madrid – Borusija Menhengladbah i Inter – Šahtjor.\nGrupa C: Mančester siti i Porto u osmini finala Lige šampiona\nFudbaleri Olimpika iz Marseja pobedili su večeras kao domaćini Olimpijakos sa 2:1, u petom kolu Grupe C Lige šampiona.\nMadi Kamara je doneo prednost Olimpijakosu u 33. minutu. On je odličnim šutem sa šesnaest metara pogodio gornji levi ugao gola.\nOlimpik je stigao do izjednačenja u 55. minutu golom Dmitrija Pajea iz penala, a francuski tim do preokreta stiže golom u 75. ponovo sa bele tačke i ponovo je siguran bio Paje.\nU drugom meču u grupi Porto i Mančester siti su odigrali nerešeno 0:0.\nKolo pre kraja, u osminu finala su se plasirali Mančester siti i Marsej, dok će se Porto i Olimpijakos u poslednjem kolu boriti za treću poziciju i Ligu Evropa.\nMančester je prvi sa 15 bodova, Porto je drugi sa devet, dok su Olimpijakos i Marsej upisali po tri boda.\nU narednom kolu, Olimpijakos će dočekati Porto, dok će Mančester siti ugostiti Olimpik iz Marseja.\najaksatletiko madridbajern minhenFudbalinterLiga šampionaliverpul


NASTAVAK PREKOGRANIČNIH AKTIVNOSTI NA UNAPREĐENJU POVEZANOSTI BANATA: Rekonstrukcija pojedinih državnih puteva – Zrenjanin\n30/10/2019 01/11/2019 List Zrenjanin\nProjekat iz Interreg IPA programa prekogranične saradnje Rumunija – Srbija, pod nazivom „Unapređenje povezanosti Banata 2” (eng. „Improvement of Banat Connectivity 2 – IBC2”), započet avgusta, predstavlja nastavak nedavno završenog i uspešno realizovanog projekta „Unapređenje povezanosti Banata”. Realizuje ga konzorcijom predvođen Javnim preduzećem „Putevi Srbije”, kao vodećim partnerom, Gradom Kikindom, Opštinom Žombolj i Regionalnim centrom za društveno-ekonomski razvoj – Banat.\nU prethodno završenom projektu, izrađena je tehnička dokumentacija i rekonstruisan je deo državnih puteva sa obe strane granice koji vode do graničnog prelaza Kikinda–Nakovo, dok su modernizacijom i opremanjem samog graničnog prelaza stvoreni neophodni tehnički uslovi i bezbednosno–kontrolni standardi potrebni za dugoočekivani dvadesetčetvoročasovni rad i promet autobusa i teretnih vozila veće nosivosti. Izgrađena je dvosmerna biciklistička staza od Kikinde do graničnog prelaza Nakovo, a uspostavljena je i Kancelarija za informacije i promociju prekogranične ekonomske saradnje sa sedištem u Kikindi.\nNovim projektom, nastaviće se aktivnosti na rekonstrukciji državnih puteva na teritoriji Grada Kikinde i Opštine Žombolj koji vode do graničnog prelaza Kikinda–Nakovo, a novoizgrađena biciklistička staza biće osvetljena solarnim osvetljenjem. Projekat će dati značajan doprinos postizanju savremenih standarda kvaliteta putne infrastrukture koja je glavni kanal za prevoz tereta i putnika i igra važnu ulogu u poboljšanju društveno-ekonomskih standarda u čitavom prekograničnom regionu.\nZvaničan početak projekta biće obeležen početnom konferencijom, u četvrtak 31. oktobra 2019. godine, u prostorijama Gradske uprave grada Kikinde, sa početkom u 11 časova. U okviru konferencije biće predstavljene najvažnije aktivnosti i očekivani rezultati projekta, koji za cilj imaju međusobno približavanje ljudi, zajednica i ekonomskih aktera u pograničnoj oblasti, uravnoteženiji društveno-ekonomski razvoj i obezbeđivanje optimalnih razvojnih mogućnosti obe zemlje.\n← ŽENSKA ODBORNIČKA MREŽA: Podela edukativnog materijala sugrađankama\nTENIS: ZAVRŠENA LETNjA LIGA →


Republika / Ministar Antić na čelu srpske delegacije na 25. kineskom Landžou sajmu investicija i trgovine\nsreda, 3. 7. 2019.| 16:35\nMinistar rudarstva i energetike Aleksandar Antić sastao se sa najvišim zvaničnicima provincije Gansu u Narodnoj Republici Kini, gde predvodi delegaciju Srbije na 25. kineskom Landžou sajmu za investicije i trgovinu. Tokom prvog dana posete gradu Landžou, ministar se sastao sa delegacijom koju je predvodio Sekretar komiteta Komunističke partije Kine i predsednik Stalnog komiteta Narodnog Kongresa provincije Gansu , Lin Duo.\nAleksandar Antić i Lin Duo\nOvom prilikom Antić je izrazio zahvalnost na pozivu Srbiji za ovako značajnu manifestaciju, istakavši da provincija Gansu ima stratešku poziciju u inicijativi "Pojas i put", budući da neki od najznačajniji putnih pravaca kojima se odvija trgovina, prolaze upravo kroz tu provinciju.\nKreće izvoz naših proizvoda za Kinu: Potpisan protokol\n- Srbija je počasni gost na 25. kineskom Landžou sajmu za investicije i trgovinu i izuzetno je zadovoljstvo biti na čelu delegacije naše zemlje. Predsednici Srbije i NR Kine, Aleksandar Vučić i Si Djinping, gotovo svakodnevno rade na jačanju najviših ekonomskih i političkih odnosa, i oni će biti sve jači, a saradnja sve bliža i intenzivnija u vremenu koje dolazi. Srbija je snažan partner Kine u okviru inicijative "Pojas i put", i upravo ćemo na ovom forumu predstaviti sve potencijale za jačanje saradnje\nmeđu narodima na svim poljima, dalji razvoj zajedničkih investicija, ali i za povećanje trgovinske razmene Srbije i Kine - naglasio je ministar Antić.\nMinistar je pozvao predstavnike Gansu provincije da posete Srbiju na najvišem političkom nivou, i tom prilikom se susretnu lično sa predstavnicima državnog vrha Srbije.\nSekretar komiteta Komunističke partije Kine i predsednik Stalnog komiteta Narodnog kongresa provincije Gansu, Lin Duo ukazao je na spremnost za unapređenje ekonomskih odnosa te provincije i Srbije.\n- Dolazak naše delegacije u Srbiju i susret sa državnim vrhom za nas je još jedna potvrda prijateljstva dve zemlje i produbljivanja privredne saradnje kroz nove investicije i unapređenje trgovinskih odnosa Kine i Srbije - izjavio je Lin Duo.\nRazgovor Aleksandra Antića i Lin Duoa\nMinistar Antić sutra će se obratiti na Forumu "Put svile i kooperativni razvoj", a na marginama sajma predviđeni su sastanci sa predstavnicima kineskih kompanija.\nAleksandar Antić Kina Investicije Sajam Susret Lin Duo\nANTIĆ: Pored RTB-a potpisani brojni VELIKI UGOVORI U KINI\n(FOTO) Antić u Kini: Provozao se autobusima koji će se naći na ulicama Beograda


Broj prijava sezonskih radnika povećan za 600%\nStrateški ciljevi 2020-2021\n1. Smanjena siva ekonomija i unapređen poreski sis...\n2. Unapređena e-uprava i e-poslovanje\n3. Napredak u rešavanju pitanja imovine i unapređ...\n4. Unapređeni uslovi za razvoj poljoprivrede i pre...\n5. Unapređeni uslovi za razvoj sektora zdravstva\n6. Unapređena međunarodna konkurentnost i regiona...\n7. Unapređeni uslovi za zaštitu životne sredine\n8. Unapređena znanja i institucionalni okvir za lo...\n9. Unapređen proces donošenja i kvalitet propisa\n10. Unapređen proces EU integracija u oblastima od ...\nUnapređenje uslova poslovanja\nU prvih devet i po meseci primene novog rešenja, prijavljeno je čak 25.600 sezonskih radnika, koji su radili više od 700.000 dana i za njih je plaćeno 211 miliona dinara poreza i doprinosa\nNALED i GIZ predali su danas softver za elektronsku registraciju sezonskih radnika u poljoprivredi Poreskoj upravi Srbije u trajno vlasništvo i tako svečano obeležili uspešan završetak projekta Nemačke razvojne saradnje “Povećanje prilika za zapošljavanje sezonskih radnika".\nTokom dve godine, GIZ i NALED su podržali resorne institucije u kreiranju i donošenju Zakona o pojednostavljenom radnom angažovanju na sezonskim poslovima u određenim delatnostima i razvili veb portal i mobilnu aplikaciju za efikasniju prijavu što je rezultiralo povećanjem broja registrovanih sezonskih radnika od čak 600% u odnosu na 2017.\nU prvih devet i po meseci primene novog rešenja, kojim je eliminisana komplikovana procedura zaključivanja ugovora na papiru i odlaska na šaltere, prijavljeno je čak 25.600 sezonskih radnika, koji su radili više od 700.000 dana i za njih je plaćeno 211 miliona dinara poreza i doprinosa. Portal i aplikaciju koristilo je 290 poslodavaca od kojih su više od 80 fizička lica.\nU izradi zakona koji je sezoncima omogućio pravo na staž i zdravstveno osiguranje u slučaju povrede na radu, kao i zadržavanje prava na socijalna davanja i naknadu u slučaju nezaposlenosti, učestvovali su Ministarstvo rada, Ministarstvo poljoprivrede, Poreska uprava, CROSO, Nacionalna služba za zapošljavanje, Fond PIO, RFZO i dr.\n- Bio bih srećan da smo u prvoj godini registrovali 10.000 radnika, a mi smo uspeli dva i po puta više i u legalne tokove uveli dobar deo od 80.000 sezonaca koji rade na crno. Ovo je početni korak i cilj nam je da e-uprava funkcioniše i u poljoprivredi i da uspostavimo sistem e-agrar, kao platformu za razmenu informacija u ovoj oblasti – izjavio je ministar poljoprivrede Branislav Nedimović na drugom regionalnom okruglom stolu o sezonskom radu kojem su prisustvoali gosti iz Albanije, Severne Makedonije, BiH i Crne Gore.\nIzvršna direktorka NALED-a Violeta Jovanović istakla je da uspeh novog sistema leži u činjenici da je inicijativa za uvođenje efikasnije procedure potekla od privrede koja je jasno ukazala na koje sve prepreke nailazi u želji da poštuje propise i da su institucije razumele potrebe privrednika i zajedno s njima našle održivo rešenje.\n- NALED predlaže da sistem proširimo i na druge delatnosti gde postoji značajan broj neformalno angažovanih radnika kao što su kućni poslovi poput čišćenja ili čuvanja dece. Na takvu meru se Vlada Srbije obavezala kroz Nacionalni program za suzbijanje sive ekonomije, a voleli bismo da isti sistem vidimo i za sezonce u građevinarstvu i turizmu – rekla je Jovanović.\n- Samo devet meseci od uvođenja elektronske registracije možemo videti iznimne efekte ove reforme. Ono što GIZ želi da promoviše i podrži jeste razmena dobrih praksi u regiji i da razgovaramo o mogućnostima prenosa iskustava u neku od zemalja u okruženju. Siva ekonomija je veliki problem u svim privredama Zapadnog Balkana i želimo da podržimo zemlje u njihovim nastojanjima da se s tim problemom izbore – izjavila je Amira Omanović, zamenica menadžera GIZ Otvorenog regionalnog fonda za jugoistočnu Evropu.\nTokom ove godine, uspostavljeni su servisni centri u 97 gradova i opština za podršku poljoprivrednicima u korišćenju portala i mobilne aplikacije. Održane su 54 obuke za 990 korisnika sistema i obučeno je 150 inspektora za kontrolu primene zakona. Jedan od rezultata jeste i razvoj registra sezonaca pri NSZ za podršku poslodavcima u pronalaženju radnika.


RTS :: Sastanak investitora i stanara bloka 37 - dogovorili se da će se dogovoriti sutra\nDruštvo Sastanak investitora i stanara bloka 37 - dogovorili se da će se dogovoriti sutra\nutorak, 22. jun 2021, 20:07 -> 20:09\nSastanak investitora i stanara bloka 37 - dogovorili se da će se dogovoriti sutra\nU bloku 37 trenutno zatišje. Na sastanku u Skupštini grada predstavnici stanara i investitora su se dogovorili da će se dogovoriti, ali sutra. U međuvremenu su se građani povukli sa barikada, a građevinske mašine su zaustavljene.\nDok su njihovi predstavnici u gradskoj skupštini razgovarali sa predstavnicima investitora i zamenikom gradonačelnika Goranom Vesićem, stanari bloka 37 nisu dozvoljavali ulazak na gradilište.\nInvestitor je, s druge strane, kamionom blokirao jedan od ulaza u blok.\nNa sastanku je postignut dogovor da građani neće blokirati gradilište i protestovati, a investitor neće izvoditi nikakve radove u naredna 24 sata.\nSvi će se ponovo sastati u sredu kako bi pokušali da nađu rešenje prihvatljivo za sve tri strane.\n"Verujem da možemo da nađemo rešenje i verujem da postoji dobra volja. Da li ćemo uspeti u ovom trenutku ne znam, ali već je velika stvar što smo seli i razgovaramo jer samo tako možemo da rešavamo probleme i učinimo da grad bude bolji za sve i da jedni druge bolje razumemo", ističe zamenik gradonačelnika Beograda Goran Vesić.\nInvestitori spremni i da otkupe stanove građana\nSastanak je korak u dobrom pracu jer uz posredovanja grada postignut je određeni napredak.\n"Vrlo je realno da sprečimo izgradnju ove monstrum zgrade. To sigurno neće biti ovde", uverena je predstavnica stanara Slađana Radak.\nPronaći kompromis, sigurno, neće biti lako - investitor ističe da zbog obustave radova trpi veliku štetu i smatra da rešenje treba da bude u skladu sa zakonom.\n"Nešto će grad da pomogne, a mora da popusti i nvestitor. Očekujemo sutra neko povoljnije rešenje", kaže predstavnik stanara Aleksandar Angelovski.\nInvestitori su čak premni i da otkupe stanove građana kojima smeta izgradnja nove zgrade, rekao je zastupnik investitora posle satanka, dodavši da kompanija "Durst" duboko veruje da će projekat unaprediti Beograd, ali da će, ako dođe do nekog trećeg rešenja, u interesu svih, to prihvatiti.


SVE ŠTO MOŽEŠ, ZA SRBIJU!\nFudbalski savez Srbije, u saradnji sa Apatinskom pivarom, predstavio je televizijski spot kojim poziva sve navijače da bodre državni tim u mečevima koje Orlovi igraju na Svetskom prvenstvu u Rusiji.\nSpot je režirao naš poznati glumac i reditelj Dragan Bjelorglić, a glavni akteri su reprezentativci Srbije, predvođeni kapitenom Aleksandrom Kolarovim.\nPosebnu atmosferu ovom TV ostvarenju dala je i specijalna verzija poznate pesme „Pukni zoro”, koju je za ovu priliku aranžirao Manjifiko.\nPremijeri su prisustvovale mnoge poznate ličnosti iz sveta sporta, muzike i filma.\n– FS Srbije i Apatinska pivara želeli su da kreiramo spot koji će naše navijače ispuniti ponosom i motivisati da što snažnije navijaju za svoju zemlju. Naši reprezentativci su bili pravi profesionalci tokom snimanja spota i verujem da će dati sve od sebe i uraditi sve što mogu za Srbiju na Mondijalu. Ova generacija zaslužuje veliku podršku – rekao je Dragan Bjelogrlić, reditelj spota.\nU ime FS Srbije na ceremoniji povodom predstavljanja spota govorio je generalni sekretar Jovan Šurbatović:\n– Napravljeno je mini-remek delo, u službi svih navijača. FS Srbije i svim reprezentativcima bila je čast da učestvujemo u ovom projektu za koji verujemo da će izazvati pozitivne reakcije i da će doprineti pozitivnoj atmosferi tokom priprema za Mundijal u Rusiji.\nApatinska pivara povodom predstojećeg Mundijala nedavno je pustila u prodaju i specijalno kreirane limenke sa imenima naših igrača, a organizovana je i nagradna igra u kojoj Jelen pivo dodeljuje čak 30 nagradnih putovanja na utakmicu između Srbije i Brazila.\n– Biti podrška našoj reprezentaciji na predstojećem Mondijalu u Rusiji velika je čast i ponos za Jelen pivo. Ako kažemo da je fudbal nešto više od igre, onda je ovo što je uradio Dragan Bjelogrlić nešto više i od filma i TV spota – rekao je Vladimir Novaković, generalni direktor Apatinske pivare.


M. D. 29. juna 2016. 13:58\nPredsednik Rusije Vladimir Putin naložio je danas vladi u Moskvi da pokrene proces ublažavanja sankcija Turskoj, koje su toj zemlji uvedene nakon što je Ankara prošle godine oborila ruski borbeni avion.\n„Pozivam rusku Vladu da pokrene proces normalizacije trgovinskih i ekonomskih veza sa Turskom“, rekao je Putin na sednici vlade posle telefonskog razgovora sa predsednikom Turske Redžepom Tajipom Erdoganom, prenosi agencija Frans pres.\nKako javlja ruska agencija TAS S pozivajući se na pres službu Kremlja, Putin je u telefonskom razgovoru sa turskim kolegom dogovorio i ukidanje ograničenja na putovanja ruskih turista u Tursku.\nPredsednici Rusije i Turske su u razgovoru, koji je trajao 40 minuta, izrazili odlučnost da ožive međusobne odnose i da se bore protiv terorizma, saopštila je kancelarija turskog predsednika.\nU prvom direktnom razgovoru dvojice lidera od obaranja ruskog aviona iznad tursko-sirijske granice, novembra prošle godine, dogovoren je sastanak „oči u oči“, navodi se u saopštenju, preneo je Rojters.\nOdlučeno: Putin će moći opet da vlada\nBajden odgovorio na Putinov poziv na „dvoboj“ (video)\nTelefonski razgovor je održan nakon što je Erdogan u pismu Putinu u ponedeljak izrazio žaljenje zbog turskog obaranja ruskog borbenog aviona SU 24.\nRazgovor dvojice predsednika je bio ranije zakazan, a dolazi samo nekoliko sati nakon terorističkog napada na aerodromu Ataturk u Istanbulu u kojem je poginula 41 osoba, a povređeno 239.


Uskoro Krajiška i Hercegovačka kuća u Beogradu /VIDEO/ - NTV Arena\nUskoro Krajiška i Hercegovačka kuća u Beogradu /VIDEO/\nSaradnja Srbije i Republike Srpske, kada je oblast poljoprivrede u pitanju, odvija se u kontinuitetu, a dokaz tome je i inicijativa da se u Beogradu otvore Krajiška i Hercegovačka kuća. Srpska će na ovaj način proizvode svojih domaćina moći ponuditi svim građanima Srbije.\nOno što spaja Srpsku i Srbiju mnogo je dublje od političkih odnosa, mi smo jedan narod kaže predsjednik Skupštine Beograda\nSvi projekti koje finansira Srbija u Trebinju realizuju se dobrom dinamikom, a mnogu su završeni kaže prvi čovjek grada na Trebišnjici.\n“Republika Srpska će u narednom periodu još više raditi na stimulaciji poljoprivrednika, a kako bi mogli što više vrsta proizvoda da proizvode i na taj način jačaju ponudu Srpske”, rekao je Pašalić.\nTags: beograd, boris pasalic, hercegovacka kuca, krajiska kuca, region, srbija\nBakalar: Usvojen nacrt inicijative za izmjenu Izbornog zakona /VIDEO/\nPoljoprivrednici ne smiju biti oštećeni /VIDEO/


Vesti online / Scena / Kultura / Otkazani nastupi na Beogradskom festivalu igre\nOtkazani nastupi na Beogradskom festivalu igre\nZbog vulkanskog oblaka nad Evropom i nemogućnosti da umetnici i tehničari stignu u Beograd svojim planiranim letovima, kao i zbog nedovoljno kapaciteta železnice u Francuskoj i zatvorenog prelaza preko Lamanša, Beogradski festival igre je morao da otkaže pojedine naslove.\nZahvaljujući brzoj reakciji i profesionalizmu plesnih kompanija, kao i saradnji i punom razumevanju teatara u kojima su planirane predstave, sva gostovanja će\nse održati u novim i skorim terminima, navodi se u saopštenju BFI.\nTako će se predstave 7. Beogradskog festivala igre, odnosno "Vrt uživanja" kompanije Blanke Li iz Pariza, umesto 17. aprila, izvesti na sceni Opere Madlenianum 2. maja, dok će gostovanje predstave "Justicija" trupe Jasmin Vardimon iz Londona umesto 19. aprila u Sava Centru, biti potvrdjeno u najkraćem mogućem roku i zakazano u periodu do 5. maja.\nSva pristigla scenografija za izvodjenje pomenutih naslova nalazi se u\nmagacinima u Beogradu, gde će sačekati dolazak tehničkih i umetničkih\ntimova iz Pariza i Londona.\nKupljene i protokolarne karte važe za nove termine.\nNaredna konferencija za novinare održaće se 22. aprila u Art Caffe-u Sava Centra,\nkada će biti najavljena predstava Baleta iz Ženeve.\nDo sada su na 7. Beogradskom festivalu igre izvedene predstave kompanija Aterballetto u Beogradu i Novom Sadu, Akrama Kana i Nacionalnog baleta iz Kine u Madlenianumu, trupe Peeping Tom u BDP-u, Kompanije Paola Ribeira u NP u Nisu, kao i Kibbutz Dance kompanije u Beogradu i Somboru. Kompletan tim Kibbutz Dance kompanije još uvek boravi u Beogradu.


Ministarstvo kulture i informisanja Vlade Republike Srbije raspisalo je danas deset konkursa iz oblasti javnog informisanja za 2021. godinu, za koje je opredeljeno 310 miliona dinara, što je najviši iznos do sada.\nPrvi put ove godine raspisan je Konkurs za sufinansiranje projekata proizvodnje medijskih sadržaja koji promovišu i afirmišu teme iz oblasti kulture.\nRaspisani su i konkursi za sufinansiranje projekata proizvodnje medijskih sadržaja: za radio, televizije, štampane medije i servise novinskih agencija, kao i za sadržaje koji se realizuju putem elektronskih medija čiji izdavači imaju sedište na teritoriji AP Kosovo i Metohija.\nTakođe, raspisani su i konkursi za sufinansiranje projekata proizvodnje medijskih sadržaja na jezicima nacionalnih manjina, namenjenih osobama sa invaliditetom, pripadnicima srpskog naroda u zemljama regiona, kao i organizovanja i učešća na stručnim, naučnim i prigodnim skupovima, kao i unapređivanja profesionalnih i etičkih standarda.\nKonkursi, koji traju do 12. februara, raspisani su radi pružanja finansijske podrške medijskim sadržajima koji doprinose ostvarivanju javnog interesa u oblasti javnog informisanja, kao i za sufinansiranje projekata organizovanja i učešća na stručnim, naučnim i prigodnim skupovima, koji promovišu unapređivanje profesionalnih i etičkih standarda.\nMinistarstvo kulture i informisanja poziva novinarska i medijska udruženja, koja su registrovana najmanje tri godine pre datuma raspisivanja konkursa, da predlože članove konkursnih komisija, kao i medijske stručnjake zainteresovane za učešće u radu komisija da se prijave pisanim putem.\nDetaljne informacije i potrebni formulari nalaze se na linku www.kultura.gov.rs.


M. K. 4. jula 2019. 06:13\nU vreme ubistva lidera SDP Olivera Ivanovića u januaru prošle godine u Kosovkoj Mitrovici, Fljorim Ejupi, za kojeg se sumnja da je umešan u organizaciju likvidacije, stigao je iz Nemačke na KiM, pišu današnje Novosti pozivajući se na saznanja naših obaveštajnih službi.\nEjupi, koga je i predsednik Srbije pomenuo u kontekstu ubistva Ivanovića, najpoznatiji je kao „bombaš iz Podujeva“, a bio je jedini osumnjičeni za postavljanje bombe pod autobus „Niš ekspresa“, u kojem je 2001. godine poginulo 12, a ranjeno 43 Srba.\nNa osnovu DNK tragova on je i uhapšen, ali je misteriozno pobegao iz američke baze „Bondstil“.\nPrvi imenovani međunarodni sudija u kosovskom pravosuđu, Kristen Karphamer je izneo sumnju da je u bekstvo bila umešana CIA, koja je navodno svojevremeno i obučavala ovog teroristu.\nNa KiM, Ejupi se pominje kao plaćeni ubica, ali i kao deo grupe grupe koja je, navodono, organizovala pogrom Srba u martu 2004. godine. On je, prema navodima kosovskog tužilaštva, svojevremeno trebalo da za četvrt miliona evra ubije Džavita Halitija, nekada Tačijevog čoveka za vezu s ogrankom OVK u Albaniji, a danas potpredsednika parlamenta u Prištini.\nKlan je postojao sve do 2014. godine, uz podršku „ratnih stranaka“ i „velikih porodica“ i izveo je niz političkih ubistava.\nEjupi se lično sumnjiči za ubistva dvojice bliskih saradnika Ibrahima Rugove – Tahira Zemaja i Džemaila Mustafe, kao i za likvidacije pripadnika kosovske policije Bajrama Kičmarija i pripadnika Unmikove policije Koje Esumana.\nMehmeti je, prema pisanju albanskih medija s KiM, bio spreman da svedoči da je Ejupi u slučaju „Niš ekspres“ imao direktnu podršku Kadrija Veseljija, ali je od tog svedočenja odustao.\nKako pišu Novosti ništa manje živopisna nije ni biografija Lirima Zeke, kontroverznog biznismena koji u Kosovskoj Mitrovici, u blizini mesta zločina, boravio 15. januara, dan pre atentata.\nNaše službe su još pre nekoliko meseci proveravale njgovo kretanje i motive njegovog dolaska, kao i moguću povezanost sa ubistvom Ivanovića, navode Novosti.\nZeka je danas vlasnik restorana „Konak L“, koji se nalazi prekoputa zgrade vlade u Prištini i važi za mesto gde se okupljaju prištinski političari i navodno, prenose Novosti, uživa zastitu Tačija.\nOd sredine osamdesetih godina službe ga dovode u vezu sa nizom kriminalnih „poduhvata“.\nSumnjiče ga da je jedan od organizatora grupe koja je švercovala drogu iz Turske, preko KiM, do zemalja zapadne Evrope.\nBerlin je tada tražio njegovo izručenje, ali je, navodno, Zeka prilikom transfera uspeo da pobegne, navele su Novosti.


U CG stiže 42.000 doza vakcina od EU - Crnogorski Portal\nU CG stiže 42.000 doza vakcina od EU\nApr 20, 2021 0 Komentara\nU Crnu Goru će od maja do kraja avgusta stići 42.000 doza vakcina koja je finansirala Evropska unija, napisala je predsjednica Evropske komisije, Ursula fon der Lajen, na Tviteru.\nEvropska komisija i Austrija danas su najavili sklapanje sporazuma o isporuci vakcina protiv kovida-19 za Zapadni Balkan. Evropska komisija finansira isporuku 651 hiljada doza vakcina BioNTech/Pfizer, koje će biti podijeljene uz podršku Austrije.\nPrva isporuka svim partnerima u regionu očekuje se u maju, a isporuka redovnih tranši će se nastaviti do avgusta.\n„Ključno je svuda ubrzati kampanje vakcinacije. Srećna sam što mogu da najavim da smo osigurali doze za podršku vakcinacije zdravstvenih radnika i drugih ranjivih grupa na Zapadnom Balkanu. Evropska unija stoji uz partnere u regionu, koji u nama vide podršku. Želim da zahvalim Austriji što je omogućila ovaj transfer, pokazujući svoju čvrstu posvećenost i solidarnost sa Zapadnim Balkanom“, kazala je Fon der Lajen.\n„Uprkos trenutnoj nestašici na globalnom nivou, EU će isporučiti spasonosne vakcine za Zapadni Balkan. Podršku pružamo od početka pandemije kovida-19: prvo, u vidu hitne medicinske opreme poput maski, respiratora, jedinica za intenzivnu njegu i vozila hitne pomoći; drugo, jačanjem otpornosti. Sada ćemo pomoći da se osigura vakcinacija svih medicinskih radnika u regionu koji su na prvoj liniji borbe, kao i nekih drugih ranjivih grupa. Stalo nam je do Zapadnog Balkana, čija je budućnost u Evropskoj uniji”, dodao je evropski komesar za susjedstvo i proširenje Oliver Varhelji.\n„Glavni je prioritet da vakcine protiv kovida-19 budu brzo i sveobuhvatno dostupne ljudima širom Evrope. U tom kontekstu, podrška Zapadnom Balkanu u pristupu vakcinama čin je evropske solidarnosti i ulaganja u zdravlje i sigurnost cijelog regiona. Na kraju, prazna područja na mapi vakcinacije, ma gdje bila, predstavljaju opasnost za sve nas. Niko nije siguran dok svi ne budu sigurni”, naglasio je austrijski ministar vanjskih poslova Aleksander Šalenberg.\nAustrija je dijeljenje ovih vakcina omogućila kroz pravne aranžmane s proizvođačem i partnerima sa Zapadnog Balkana. Doze se finansiraju iz paketa vrijednog 70 miliona eura, koji je Komisija usvojila u decembru 2020. kako bi pomogla u pokrivanju troškova vakcina osiguranih prema unaprijed utvrđenim ugovorima EU o nabavci za partnere sa Zapadnog Balkana.\nRaspodjela između zemalja biće zasnovana na epidemiološkim potrebama, prioritizujući medicinske radnike na prvoj liniji borbe protiv virusa i druge ranjive grupe.


U januaru 2020. godine Crveni krst Crne Gore (CKCG) prijavio se na javni poziv Ministarstva rada i socijalnog staranja (MRSS) za finansiranje usluge pomoć u kući za odraslo i staro lice sa invaliditetom. Nakon završetka procedure javnog poziva, Ministarstvo rada i socijalnog staranja je 17. februara donijelo odluku o finansiranju usluge pomoć u kući u kojoj se navodi da će u periodu od marta do kraja decembra 2020. godine, navedenu uslugu pružati Crveni krst Crne Gore.\nUsluga pomoć u kući će se pružati u 15 opština i to u: Bijelom Polju, Danilovgradu, Nikšiću, Plužinama, Pljevljima, Žabljaku, Kolašinu, Mojkovcu, Beranama, Andrijevici, Petnjici, Plavu, Gusinju, Rožajama i Prijestonici Cetinje, a Ministarstvo će je finansirati u iznosu od 294.300 eura. Usluga će se pružati u skladu sa javnim pozivom za šta su finansijska sredstva obezbijeđena iz budžeta, kroz angažnam 121 gerontodomaćice za 1210 korisnika. Generalna sekretarka Crvenog krsta Crne Gore Jelena Dubak i ministar rada i socijalalnog staranja Kemal Purišić potpisali su ugovor o finansiranju usluge pomoć u kući odraslom i starom licu sa invaliditetom 28. februara.\nU skladu sa članom 15, Pravilnika o bližim uslovima za pružanje i korišćenje, normativima i minimalnim standardima usluge podrške za život u zajednici ("Službeni list Crne Gore", broj 63/19), gerontodomaćice pružaju sledeće usluge:\n1. nabavku hrane, pomoć pri pripremi obroka i hranjenju – Gerontodomaćice u skladu sa potrebama korisnika vrše pripremu obroka, nabavku hrane i drugih artikala potrebnih za domaćinstvo. U zavisnosti od stepena potrebne podrške gerontodomaćice pružaju pomoć u hranjenju.\n2. pomoć pri kretanju - Pomoć u kretanju se odnosi na pomoć u kući prilikom kretanja, kao i na šetnju van kuće.U okviru ovih aktivnosti gerontodomaćice prate korisnike prilikom odlaska u institucije ili organizacije na lokalnom nivou.\n3. pomoć pri održavanju lične higijene i higijene prostora - U skladu sa potrebama korisnika gerontodomaćice pružaju podršku u: presvlačenju, kupanju, pranju kose, sređivanju nektiju, brijanju isl. Kada je u pitanju održavanje higijene prostora gerontodomaćice vrše sledeće poslove: pranje, peglanje, čišćenje prašine, usisavanje, održavanje kupatila itd.\n4. pomoć pri grijanju prostora – gerontodomaćice pružaju pomoć u grijanju (unošenje drva, podešavanje uređaja), hlađenju, provjetravanju prostorija.\n5. pomoć pri nabavci štampe i knjiga i plaćanju računa za električnu energiju, telefon, komunalije i sl;\n6. posredovanje u obezbjeđivanju različitih vrsta usluga za održavanje stana i uređaja za domaćinstvo; i\n7. nabavku ljekova i odvođenje na ljekarske preglede - Gerontodomaćice prate korisnike kod ljekara, zakazuju preglede, podižu ljekove, vode računa o pomagalima koje korisnik koristi.


U susret godini novih investicija i podrške ženskom preduzetništvu – Podrinske\nU susret godini novih investicija i podrške ženskom preduzetništvu\nGradonačelnik Nebojša Zelenović priredio novogodišnji koktel\nGradonačelnik Šapca Nebojša Zelenović priredio je u Kristalnoj sali Hotela „Sloboda“ novogodišnji koktel za članove Gradskog veća, direktore javnih preduzeća, obrazovnih i ustanova kulture, predstavnike državnih institucija, ustanova, odbornike, medije i privrednike grada Šapca.\nZelenović je svim sugrađanima poželeo uspeh, ličnu i porodičnu sreću u predstojećoj 2017. godini . On se zahvalio svima koji su u gradu Šapcu prepoznali pouzdanog partnera i zajedno sa njegovim rukovodstvom odlučili da učestvuju u izgradnji boljeg i kvalitetnijeg života u gradu i podsetio da su u godini koja je na izmaku ispunjena obećanja koja su data na njenom početku.\n-Godina za nama je bila godina velikih odluka, izazova i uspeha. Posvetili smo se razvoju privrede, obrazovanja, ulaganjima u kulturu i bolji kvalitet života u seoskim i gradskim mesnim zajednicama. Najvažnije je da su u Šabac došli veliki investitori koji će zaposliti 1.900 ljudi, a u ovom trenutku pregovaramo sa 12 novih kompanija koje žele da investiraju u grad. Šabac je pokazao da je najbolje mesto za investicije, jer ima efikasnu administraciju koja može u kratkom roku da odgovori na zahteve investitora- istakao je Zelenović.\nZelenović je iskoristio priliku da na novogodišnjem koktelu uruči priznanja za preduzetnički duh i viziju uspeha Šapčankama koje su u 2016. godini pokrenule sopstveni biznis. Osim priznanja, one su od grada na poklon dobile godinu dana besplatnih usluga računovodstva.\nMlada preduzetnica Marija Milutinović, u februaru je pokrenula proizvodnju dečije garderobe u Šapcu, za manje od godinu dana pokrenula je saradnju sa više od 40 butika širom Srbije.\n-Majka sam malog dečaka i moj osnovni motiv bio je da zaradim za pristojan život i da ostanem da živim u svom gradu. Zaista je lepo što nam je Grad omogućio besplatne računovodstvene usluge godinu dana, jer je na početku svaka pomoć značajna. Pokretanje biznisa za mene nije bilo teško, dobro sam isplanirala svaki korak i imala sam sreće- rekla je Milutinovićeva.\nGradonačelnik je dodao da su domaći privredici kičma privrede grada.\n-Raduje me što Šapčani imaju viziju za sopstveni biznis, a mi smo tu da učinimo da njihova vizija postane stvarnost i olakšamo početak. Srećni smo kada dolaze strani investitori, ali još više kada domaći privrednici ulažu u svoj grad- podvukao je Zelenović.\nPredsednik Skupštine grada Nemanja Pajić rekao je da je 2016. godina bila zanimljiva i dinamična, budući da su građani odlučivali u kom smeru žele da se razvija grad u narednom periodu.\n-Ova godina je bila zanimljiva i dinamična, između ostalog i zbog toga što su građani na izborima odlučivali o tome ko će voditi ovaj grad u naredne četiri godine. Pored toga, godinu je obeležio dolazak kompanije „Jazaki“ u Šabac i njihova odluka da u gradu otvore fabriku koja treba da počne sa radom u junu 2017. godine. Mislim da je ova fabrika dala novu nadu i šansu za zaposlenje svim Šapčanima. Želim našim sugrađanima stabilnu 2017. godinu u kojoj ćemo se mnogo više radovati nego u 2016. godini, čemu će doprineti i mnoge naše domaće kompanije koje će početi sa radom u 2017. godini- istakao je Pajić na novogodišnjem koktelu.


Vuletić dobio poziv za saslušanje u SBPOK\nVesti Autor:nova.rs25. maj. 202112:02 > 12:1014 komentara\nProfesor Vladimir Vuletić, koji je proteklih nedelja u više navrata govorio o zloupotrebama u FK Partizan, ali i kriminalnim radnjama grupe vođe navijača Veljka Belivuka, danas je dobio poziv da se sutra javi na saslušanje u SBPOK, javlja Nova.rs.\nVuletić je danas dobio poziv, a za Nova.rs ističe da je reč o navodnim zloupotrebama u FK Partizan.\n„Samo dan nakon što sam juče ispred Palate pravde predao zahtev za prikupljanje obaveštenja u vezi sa medijskom hajkom koja se sprovodi nadamnom od strane najviših državnih funkcionera vladajuće stranke, a u vezi sa njihovim neistinitim napadima na mene, koji se odnose na krivična dela obljube nad detetom, što je skandalozno, danas dobijam poziv od dežurnog dispečera SPBPOK. Pozvan sam da sutra ujutru dođem zbog prikupljanja podataka u vezi sa krivičnim delom zloupotreba položaja odgovornog lica. Na moje pitanje o čemu je reč, dobijam informaciju da je reč o FK Partizan, iako ja nikada nisam u klubu Partizan bio odgovorno lice“, kaže Vuletić i dodaje da je jedino odgovorno lice u FK Partizan Miloš Vazura, generalni direktor.\n24. maj. 2021 37\nOn ističe i da je očigledno reč o pritiscima i odmazdi povodom zahteva koji je juče podneo Višem javnom tužilaštvu u Beogradu.\n„Ovo vidim kao ozbiljan pritisak na FK Partizan, koji večeras igra finale Kupa, zatim na mene kao bivšeg potpredsednika Partizana, i to samo zato što sam izneo podatke kako se ponaša predsednik Srbije i najviši državni funkcioneri. Ovo je privatizacija policije, čitavog dela u pravosuđu, koje je već dovoljno zgaženo. Moram da napomenem da je ovo drugi put da se ja dovodim u ovakvu poziciju, nakon što je propao onaj pokušaj u februaru da se ja dovodem u vezu sa kriminalnim klanom Veljka Belivuka“, kaže Vuletić.\nPodsetimo, Vuletić je juče podneo zahtev za prikupljanje obaveštenja u Više javno tužilaštvo, a povodom optužbi za pedofiliju, s kojima se proteklih nedelja susreće od strane najviših državnih i stranačkih organa Srpske napredne stranke (SNS).\nVuletić se juče, pre ulaska u Palatu pravde, obratio medijima rekavši da će podneti zahtev tužiocu za prikupljanje obaveštenja o pedofiliji, kao i da će zatražiti da se predsednik Srbije Aleksandar Vučić ispita o pomenutim saznanjima, s obzirom na to da ga je i on optuživao. Sem Vučića, traži da se sasluša i Dragan J. Vučičević, Predrag Sarapa, Milenko Jovanov i Marjan Rističević.\nfk partizanorganizovani kriminalVeljko BelivukVladimir Vuletić


Pametne tehnologije iz Austrije za gradove budućnosti - Novosti - Austrija u Srbiji - www.advantageaustria.org\nVisoko specijalizovana preduzeća iz Austrije svojim inovativnim rešenjima čitavom svetu pružaju aktivnu podršku pri suočavanju sa izazovima 21. veka.\nSmart City ili pametni grad je pojam za sveobuhvatne razvojne koncepte koji imaju za cilj da gradovi budu efikasniji, tehnološki napredniji, zeleniji i da se vise posvećuju socijalnim pitanjima. Ovi koncepti zasnivaju se na tehnološkim inovacijama kao i na privrednim i društvenim promenama u urbanom okruženju.\nSvim ovim tehnologijama je zajedničko da poboljšavaju kvalitet života, a da mudrim načinom korišćenja resursa naše gradove čine ekološkim i inteligentinijim. Jer, gradovi širom sveta sve više rasu, njihove strukture postaju kompleksnije, dok istovremeno resursi nestaju. Predviđa se da će 2050. godine 85% evropskog stanovništva živeti u gradu.\nBliže informacije o ponudi austrijske privrede za pametne tehnologije/ pametne gradove možete da preuzmete u vidu novog izdanja strukovnog magazina FRESH VIEW, gde su predstavljena preko 160 austrijskih preduzeća iz oblasti „Smart Mobility“, „Smart Energy and Environmental Technology“, „Smart ICT-Infrastructure“ i „bezbednost“.\nPrethodna vestRaiffeisen banka ponovo najbolja banka godineSledeća vestObjavljeni rezultati ankete o uslovima poslovanja u Srbiji 2015.\nviše o savetovanju i inžinjeringu


Ekipa „Bajmoka“ pobednik turnira u malom fudbalu - www.025.rs\nwww.025.rs / KULA / DRUŠTVO / Ekipa „Bajmoka“ pobednik turnira u malom fudbalu\nEkipa „Bajmoka“ pobednik turnira u malom fudbalu\nPobednik turnira u malom fudbalu koji je u Kuli počeo 1. jula je ekipa „Bajmoka“, koja je sinoć u finalnom susretu pobedila ekipu „Agromaus“ iz Srbobrana sa 1:0. Gol koji je Bajmočanima doneo pobednički pehar i novčanu nagradu od 150 hiljada dinara postigao je Lazić u finišu prvog poluvremena. Poraženoj ekipi „Agromaus“ pripala je nagrada od 50 hiljada dinara. Pre finalnog susreta odigrana je utakmica za treće mesto u kojoj je ekipa „Tapetarija Kovačević“ sa 2:1 pobedila ekipu „Spale autlet“ i tako osvojila nagradu od 25 hiljada dinara. Između utakmice za treće mesto i finalnog susreta na delu je bila fudbalska budućnost. Snage su u revijalnom susretu odmerili petlići Kule i Crvenke. Pobedili su domaćini, petlići Kule sa 3:2. Kulski turnir je protekao u zaista lepoj atmosferi, za osamnaest dana trajanja hiljade posetilaca je pratilo ovaj događaj, koji je pokazao da je Kula grad sporta, gostoljubiv domaćin, o čemu svedoči i podatak da su finalisti bile ekipe koje nisu iz Kule.\nUz tehničku podršku Fudbalskog kluba Hajduk pokrovitelj turnira u malom fudbalu bila je Opština Kula. Turnir u malom fudbalu je tek segment sportskog leta kojeg svesrdno podržava Turistička organizacija opštine Kula, a koje će biti nastavljeno turnirom u basketu tri na tri koji će, uz tehničku podršku Košarkaškog kluba Hajduk početi 9. i trajati do 11. avgusta.\nTags: ekipa bajmoka, pobednik, Turnir\nRaspisan Oglas za javno nadmetanje za davanje na korišćenje građevinskog zemljišta u radnoj zoni u Karavukovu


Potpredsjednik obećao pomoć u razvoju opštine | Palelive.com\nPočetna Regija Sokolac Potpredsjednik obećao pomoć u razvoju opštine\nPotpredsjednik obećao pomoć u razvoju opštine\nSOKOLAC – Potpredsjednik Republike Srpske Enes Suljkanović razgovarao je danas na Sokocu sa načelnikom ove opštine Milovanom Bjelicom, te najavio da će se lično angažovati da bi pomogao realizaciju infrastrukturnih i drugih projekata značajnih za razvoj te lokalne zajednice.\nSuljkanović je izrazio zadovoljstvo predstavljenim projektima i obećao da će u narednom periodu poslati investitore koji pokažu spremnost da ulažu u ovu opštinu, a s obzirom da poznaje veliki broj donatora pokušaće naći grant sredstva za razvoj opštine, saopšteno je iz kabineta potpredsjednika Srpske.\nU saopštenju se navodi da su Suljkanović i Bjelica razgovarali o aktuelnoj situaciji u ovoj opštini, infrastrukturnim projektima, kao i kvalitetu života stanovnika ove lokalne zajednice.\nNačelnik opštine Bjelica objasnio je da Sokolac ima ogromne potencijale za razvoj i da je prioritet stavljen na eksploataciju prirodnih resursa, poljoprivredu i turizam.\nBjelica je naglasio da opština Sokolac ima oformljen tim koji radi na projektima kako bi mogli povući određena bespovratna finansijska sredstva od stranih donatora, te izrazio želju da potpredsjednik Srpske Suljkanović, kao član Komisije Fonda za povratak BiH, pomogne određene projekte koji su aplicirani prema tom fondu.\nRadi se o određenim infrastrukturnim projektima koji bi olakšali život stanovnika određenih mjesnih zajednica, dodaje se u saopštenju.\nNakon sastanka sa načelnikom opštine Sokolac, potpredsjednik Suljkanović i načelnik posjetili su povratničku Mjesnu zajednicu Mičivode, gdje su razgovarali sa porodicom Murtić.\nU saopštenju se navodi da se deset, od ukupno 65 porodica koje su živjele u Mjesnoj zajednici Mičivode, vratilo i da je zadovoljno bezbjednosnom situacijom, zbog čega su i povratničke porodice i potpredsjednik Srpske Suljkanović izrazili zahvalnost nadležnima u opštini i pripadnicima Ministarstva unutrašnjih poslova Srpske /MUP/.\nIz kabineta potpredsjednika Srpske navode da su mještani zamolili potpredsjednika Srpske i načelnika opštine Sokolac da im pomognu oko izgradnje vodovoda i asfaltiranja puta u ovoj mjesnoj zajednici.\nPrethodni članakPreminuo Milan Nogo\nNaredni članakProvalio u kuću i odnio 2.000 KM i zlatnu ogrlicu


Neprecizan Zakon o sprečavanju nasilja - hitne mere samo lepa želja? - Istinomer\nKatarina Baletić 17. 11. 2016.\nŽrtva nasilja u porodici, prema novom zakonu, moći će da nazove policiju i pre nego što bude došlo do nekog oblika zlostavljanja. Kada se pojavi i najmanja opasnost, po prijavi će policija imati obavezu da izađe na lice mesta i izvrši procenu. Policajci mogu privesti nasilnika u stanicu gde će morati da postoji i službenik koji je prošao specijalnu obuku za porodično nasilje.\nIsključivo na osnovu njegove procene moći će da se odrede hitne mere, odnosno nasilnik će morati da izađe iz doma i da se u narednih 48 sati se ne približava svojoj porodici. Javni tužilac će u roku od 24 sata imati mogućnost da ovakve mere produži na 30 dana.\nŽrtva će moći da prijavi nasilje i kada samo postoji opasnost, Foto: www.pinterest.com\nUkoliko prekrši hitne mere i vrati se, nasilnik će dobiti kaznu zatvora od 60 dana. Međutim, u zakonu ostaje nejasno gde će se nasilnik nalaziti dok traju hitne mere. Ukoliko nije učinio krivično delo, već je samo postojala opasnost da to učini, što i jeste svrha ovog zakona, može biti zadržan u policijskoj stanici najviše osam sati. Ipak, ukoliko zamislimo situaciju u kojoj se neko ko je potencijalno agresivan izbacuje iz svoje kuće, još uvek pod nabojem emocija, jasno je da postoji opravdana bojazan da će se vratiti u svoju kuću, porodici, da “raspravi stvar do kraja”! Ovim zakonom nije predviđena nikakva vrsta prevencije za ovakve slučajeve, ali ministarka Nela Kuburović kaže da će praksa pokazati kako će se ovaj deo regulisati.\n„Kada donosite novi zakon ne možete sve da prenormirate i da predvidite, to je ono što će praksa da radi. Ne možemo da isključimo i da pored ovog zakona postoji i Zakon o policiji koji se i dalje primenjuje, a policijskih službenici upravo na osnovu svog zakona imaju obavezu da štite žrtvu. Tako da će u simbiozi ova dva zakona svakako moći da se omogući i da se prati da li će nasilnik da se vrati u stan ili ne“, kaže ministarka pravde Nela Kuburović.\nTanja Ignjatović iz Autonomnog ženskog centra kaže za Istinomer da ovo nije tip mera za koji praksa treba da formira rešenja.\n„Praksa kreira rešenja kada postupci nisu hitni. Kada su postupci hitni, kada se radi o 8 sati ili o 48 sati, onda je dobro predvideti osnovne stavke tako da nema tu dileme. Nema da počne policija da radi, pa jedan radi na ovaj način, drugi na drugi način, prosto se zna kakva je procedura. Na primer u Austriji na tri dana proveravaju da li se pridržavaju mera”, kaže Ignjatović.\nTanja Ignjatović, Foto: FoNet/Božidar Petrović\nEvidencije o svim merama koji su preduzeli Centri za socijalni rad, policija, tužilaštva ili sudovi do sada su se vodili samo u okviru tih organa. Novim zakonom, međutim, predviđa se formiranje Centralne evidencije u elektronskom obliku gde će se zajedno nalaziti sve ove pojedinačne evidencije. Njoj će moći da pristupe jedino javni tužioci. Na ovaj način, pri donošenju odluka, tužilac će moći da vidi istoriju porodičnog nasilja u svakom pojedinačnom slučaju i na taj način sagleda celokupnu situaciju. Ipak, prema sadašnjem predlogu zakona, u evidenciji bi se našle prijave koje su podnete isključivo policiji kao i sve izrečene hitne mere ili mere zaštite (koje se izriču prema Porodičnom zakonu). Tanja Ignjatović, međutim smatra da to nije dovoljno, zbog čega je Autonomni ženski centar i preložio amandmane.\n„Nije dovoiljno da tužilac može da vidi samo hitnu meru ili meru zaštite nego treba da vidi i druge intervencije – na primer koliko je puta policija izlazila u tu porodicu, a nije ništa primenila sem upozorenja. Na primer, pet poziva stiglo na policiju, ili pet poziva stiglo Centru za socijalni rad za prijavu nasilja. Vi imate na primer Žitište, ta porodica nije uopšte bila u policiji, ali oni su se razvodili, bili su u Centru za socijalni rad, ali Centru nije palo na pamet da treba da prijavi policiji jer nisu videli da je bilo nasilja“, kaže Ignjatović.\nTakođe, sva odgovorna lica u državnim i drugim organima, organizacijama i ustanovama biće odgovorna da prijave nasilje, a ako to ne učine moraće da plate novčanu kaznu do 150.000 dinara.\nOsim represivnih mera za nasilnike, zakon predviđa i individualni plan zaštite žrtve. On bi trebalo da predstavlja spisak svih mera koje su preporučene i planirane za svaki pojedinačni slučaj.\nOvakve individualne planove Centar za socijalni rad trebalo je i do sada da sačinjava u saradnji sa drugim organima. Problem je do sada nastajao u trenutku kada je Centar pozivao na sastanke tužioce i policijske službenike, koji se nisu odazivali ili nisu bili pripremljeni za razgovor, objašnjava Tanja Ignjatović. Sada bi sastanke zakazio javni tužilac, što bi trebalo da poboljša saradnju. Uz pomoću ovih planova trebalo bi da se olakša situacija žrtve, ali i predlože mere za sankcionisanje nasilnika. Jedna od predviđenih pogodnosti trebalo bi da predstavlja i besplatna pravna pomoć, ali tek kada se usvoji poseban zakon koji bi regulisao ovu oblast.\nŠta kažu poslanici?\nMeđu poslanicima postoji načelna saglasnost oko toga da je potrebno stati na put nasilju u porodici. Ipak i pored toga, konstruktivna rasprava o tome kako unaprediti zakone i ovoga puta je izostala i završila se političkim obračunima u Narodnoj skupštini.\nPoslanici Srpske napredne stranke nisu želeli da sa nama razgovoraju o zakonu. Čak je i Vladimir Đukanović odbio razgovor, jer kako kaže, nije upućen u Zakon o sprečavanju nasilja u porodici, iako je kasnije istog dana u plenumu bio ovlašćeni predstavnik vladajuće stranke za raspravu o zakonima.\nMeho Omerović, poslanik Socijaldemokratske partije Srbije i predsednik Odbora za ljudska i manjinska prava i ravnopravnost polova, smatra da je najveći problem primena zakona i da će najveći zadatak parlamenta ubuduće upravo biti njegova kontrola, što su kaže, u odboru i do sada radili.\n„Zaključak odbora kojim ja predsedavam u poslednih pola godine je bio da svaka tri meseca dobijamo izveštaje nadležnih institucija. MUP veoma redovno i precizno izveštava o dešavanjima kada je u pitanju nasilje nad ženama i nasilje u porodici. Problem koji mi imamo generalno je pravosuđe. Tu uvek nekako zaškripi, i u tužilaštvu i u sudovima. Pre neki dan sam poslednji tromesečni izveštaj dobio, da je bilo 8.070 slučajeva nasilja u porodici odnosno nasilja nad ženama, od kojih je samo, recimo 370 završeno sa krivičnim prijavama“, kaže Omerović.\nOn takođe obećava da će nakon šest meseci od početka primene Zakona, Odbor za ljudska i manjinska prava i ravnopravnost polova zakazati sednicu na kojoj će pozvati sve nadležne organe da bi videli je li zakon doneo očekivane rezlutate.\nOdbor za ljudska i manjinska prava i ravnopravnost polova, Foto: FoNet, TV FoNet\nDemokratska stranka podržava ovaj zakon, ali njihova posanica Aleksandra Jerkov kaže da je još potrebno i produžiti zastarevanje u ovoj oblasti.\n„Ovo su stvari koje žrtve jako teško priznaju, jako teško sa tim izlaze u javnost zato što smo mi društvo koje za te žrtve nema razumevanja. Svako zna koliko puta se našao u situaciji da bude u društvu u kom se izgovaraju rečenice poput – sama je kriva, što je trpela, šta je čekala do sad, što ga ne ostavi. Njima treba jako puno da izađu iz veze u kojoj trpe nasilje, da priznaju to i veoma često u momentu kada one žele da krivično gone onoga ko ih je zlostavljao godinama, već bude kasno,“ kaže Jerkov.\nIz poslaničke grupe Dveri smatraju da nije ni bilo potrebno donositi novi zakon već da je bilo dovoljno doneti uredbu, s obzirom da je nasilje porodici već regulisano u Krivičnom i Porodičnom zakonu. Poslanik Dveri Srđan Nogo kaže da je ovo zapravo zakon o uređenju državnih organa i njihovoj saradnji.\n„Državni organi su do sad imali obavezu da međuresorno sarađuju. Oni nisu znači izvršili svoju obavezu. Hajde onda da vidimo ko je kriv, koji je to ministar kriv ili koji je do državni rukovolodilac kriv zašto oni do sada nisu sarađivali pa da ga onda odmah zamenimo i da popravimo onda na ta način“, predlaže Nogo.\nZakon o sprečavanju nasilja u porodici uvodi i prevenciju kao način borbe protiv ove vrste nasilja čime se i ispunjavaju obaveze koje je Srbija preuzela potpisivanjem Konvencije Saveta Evrope o sprečavanju i borbi protiv nasilja nad ženama i nasilja u porodici još 2013. godine. Međutim, to je samo prvi i najlakši korak. Tek ukoliko na kraju sledeće godine budemo imali stastiku koja nam ne govori da je na više od 5.000 prijavljenih slučajeva nasilja u porodici sudski epilog dobilo tek manje od 2.000, moći ćemo da kažemo da su nadležni organi zaista počeli da rade svoj posao. O tome da li se zakon primenjuje trebalo bi i da nas obaveštava Savet za suzbijanje nasilja u porodici, koji bi prema ovom zakonu trebalo da obrazuje Vlada.\nAutonomni ženski centar Narodna skupština nasilje nad decom nasilje nad ženama Nela Kuburović Zakon o sprečavanju nasilja u porodici


Može li čovečanstvo da preživi još jedan Hladni rat ili ide u nuklearni?\nV. B. 17. avgusta 2019. 09:47\nNova trka u naoružanju mogla bi da dovede do pravog nuklearnog rata koji teško da bi neko preživeo, piše američki portal „Kaunter panč“, komentarišući sve češće izjave američkih zvaničnika da je Sjedinjenim Američkim Državama potrebno više nuklearnog oružja kako bi se zaštitile od Rusije i Kine.\nTokom testiranja tečnosti za raketni motor na vojnom poligonu na severu Rusije 8. avgusta dogodila se eksplozija u kojoj je poginulo nekoliko osoba. Analitičari iz SAD i Evrope požurili su s ocenama da bi taj incident mogao da ukaže na „tehnološke slabosti“ novog ruskog programa naoružanja, piše portal.\nNarednog dana je „Njujork tajms“ objavio članak u kojem se izražava zabrinutost i apeluje na povećanje američkog nuklearnog arsenala, kako bi se SAD „zaštitile“ od Rusije i Kine.\nMeđutim, mnogo više zabrinutosti bi trebalo da izazovu teške posledice novog Hladnog rata i trke u naoružanju, koju su, kako ističe autor članka u „Kaunter panču“, već počele SAD i Rusija.\nU februaru ove godine administracija američkog predsednika Donalda Trampa saopštila je odluku o povlačenju iz Sporazuma o likvidaciji raketa srednjeg i kratkog dometa. Tim sporazumom su bile zabranjene balističke rakete, krstareće rakete i kopneni raketni sistemi dometa od 500 do 5.500 kilometara.\nSAD su optužile Rusiju za kršenje Sporazuma i nisu želele da sačekaju da nezavisna grupa međunarodnih inspektora potvrdi valjanost tih navoda, ističe autor.\nRusija je ranije takođe optuživala SAD za kršenje Sporazuma o raketama, ukazujući na korišćenje bespilotne tehnologije u vojne svrhe, kao i na razmeštanje lansirnih raketnih sistema u Rumuniji.\nTrampova administracija je ovog leta nagovestila da Vašington neće ratifikovati ni novi sporazum o ograničavanju količine strateškog ofanzivnog naoružanja, čiji rok ističe 2021. godine.\nNovi sporazum, koji je potpisala administracija Baraka Obame u okviru politike resetovanja odnosa s Rusijom 2010. godine, ograničio je broj raspoređene strateške nuklearne municije na 1.550 jedinica, a broj raspoređenih i neraspoređenih interkontinentalnih balističkih raketa, balističkih raketa za podmornice i teških bombardera — na 800 jedinica, podseća list.\nCrno-bela slika sveta\nDevetog avgusta, dan posle eksplozije na ruskom poligonu, list „Njujork tajms“ je objavio tekst Breta Stivensa pod naslovom „Sjedinjenim Američkim Državama potrebno više nuklearnog oružja“. U tom tekstu je praktično podržan stav Džona Boltona, savetnika američkog predsednika za nacionalnu bezbednost, koji je „posebno neprijateljski raspoložen prema sporazumima o kontroli naoružanja“, navodi „Kaunter panč“.\nStivens piše da je problem sa takvim sporazumima u tome što „loši momci varaju, a dobri ne, a svet to često shvata prekasno“. Prema njegovom mišljenju, Rusija sada ponovo „vara“, iako nikakve objektivne dokaze za tu optužbu novinar ne navodi.\nKao standard „efikasne politike“ američke vlade Stivens navodi dejstva SAD u vreme mandata Džimija Kartera i Ronalda Regana, kada su na razmeštanje sovjetskih nuklearnih raketa srednjeg dometa RSD-10, koje su pretile vojnim objektima u Zapadnoj Evropi, Amerikanci odgovorili raspoređivanjem stotina raketa srednjeg dometa „Peršing 2“ i krstarećih raketa u Evropi.\nPrema njegovom mišljenju, sada američka administracija mora da odgovori na „provokacije Rusije i Kine“ sličnim potezima — da pojača svoj vojni potencijal i da rasporedi dodatne sisteme naoružanja.\nAko se setimo Hladnog rata, Sovjetski savez je brzim tempom počeo da povećava svoj vojni potencijal tek kada su početkom šezdesetih godina prošlog veka SAD stvorile ogroman arsenal nuklearnog oružja, sa više od 22.000 bojevih glava, naglašava „Kaunter panč“. To je u velikoj meri prevazilazilo sovjetski arsenal, što je Moskvu prinudilo da sustiže Ameriku.\nLansiranje američke rakete „Minuteman 3“ u američkoj vojnoj bazi Vandenberg\nStivens u svom tekstu prikazuje sliku sveta podeljenog na dobro i zlo, predstavljajući Rusiju i Kinu kao „zlikovce koji ugrožavaju SAD“. Ne može se, međutim, zanemariti to da SAD sada imaju 15 puta više inostranih vojnih baza, a da američki vojni rashodi prevazilaze vojne troškove Rusije, Kine i najmanje šest drugih velikih zemalja zajedno, naglašava list.\nDa bi se sačuvala međunarodna bezbednost, neophodno je pod hitno sprovesti „mobilizaciju za podršku kontroli naoružanja“, u duhu pokreta za zamrzavanje proizvodnje nuklearnog oružja s kraja osamdesetih godina prošlog veka, smatra „Kaunter panč“.\nNije slučajno general Li Batler, komandant nuklearnih snaga SAD devedesetih godina prošlog veka, posle odlaska u penziju, istupio s izjavom pokajanja, u kojoj je osudio „groteskno rušilačke vojne planove“ Amerikanaca i „bunilo izazvano užasom, koje je sprečavalo zdrav razum, učinilo nuklearni rat zamislivim i stvorilo ogromne arsenale nuklearnog oružja“ u periodu Hladnog rata.\n„Čovečanstvo je uspelo da okonča Hladni rat i da izbegne nuklearni Holokaust samo zahvaljujući nekakvoj kombinaciji diplomatske umetnosti, čiste sreće i božjeg uplitanja, kojeg je u toj smesi, verovatno, bilo najviše“, priznao je Batler.\nZbog toga teško da se isplati ponovo povećavati zalihe nuklearnog oružja i proveravati da li će čovečanstvo imati sreće da ostane u životu posle novog Hladnog rata, zaključuje „Kaunter panč“.\nHladni ratnuklearni rat


APR objavio: EPS najjače preduzeće u Srbiji\nNajprofitabilnija i najveća ekonomska celina u 2020. godini u Srbiji bila je Elektroprivreda Srbije (EPS), a najveći broj pravnih lica u svom sastavu, kao i prethodnih godina, imao je Delta holding, navela je danas Agencija za privredne registre (APR).\nGodišnji izveštaj o poslovanju ekonomskih celina u privredi čine podaci iz konsolidovanih godišnjih finansijskih izveštaja za 2020. i 2019. godinu, koje su matična privredna društva dostavila APR-u.\nMeđu najprofitabilnijima i MK grupa, Srbijagas, Hemofarm…\nMedju prvih pet ekonomskih celina prema neto dobitku, pored EPS-a, nalaze se i MК grupa, Srbijagas, Koka-kola HBC i Hemofarm, koje su rangirane i u segmentu od 20 celina sa najvećim poslovnim prihodima.\nVeliki broj pravnih lica grupisan je i u okviru ekonomske celine “Кoefi” Beograd, koja je obuhvatala ukupno 55 pravnih lica, što je 12 lica više nego prethodne godine.\nIz APR-a su naveli da je veliki obim konsolidacije bio i kod ekonomskih celina “MPZ agrar dva” iz Novog Sada (44 pravna lica), “MPZ agrar” Novi Sad (27 pravnih lica), potom “Nicco” Beograd (25 pravnih lica) i I&F Grupa Beograd (22 pravna lica).\nEkonomske celine smanjile obim poslovanja\nPad kapitala za 3,9 odsto\nFinansijski kapaciteti ekonomskih celina su u 2020. godini takodje smanjeni, te su one raspolagale sa poslovnom imovinom od 5.277 milijardi dinara, koja je manja za 3,9 odsto na godišnjem nivou i kapitalom od 2.716 milijardi dinara, koji je smanjen za 5,4 odsto u poredjenju sa prethodnom godinom.\nČetvrta zemlja EU ugasila elektrane na ugalj


RTV Subotica • Sanda Mileusnić • 13. januar 2022. • 13:28 •\nU nedelju, 16. januara održaće se referendum, na kom će se građani izjasniti sa „da“ ili „ne“ o predloženim izmenama Ustava Republike Srbije. Biračko pravo ima 127.075 Subotičana koji će glasati na 102 biračka mesta.\nU obaveštenju koje je Republička izborna komisija dostavila biračima navodi se da izmene predviđaju dodatne ustavne garancije nezavisnosti sudstva i sudija, stalnost sudijske funkcije, promenu naziva najvišeg suda u Vrhovni sud, da sudije bira Visoki savet sudstva, a ne Narodna skupština, a izmene se odnose i na tužioce koje bira Visoki savet tužilaštva. U obaveštenju se dalje navodi da Akt o promeni Ustava za cilj ima da obezbedi veću nezavisnost, efikasnost i odgovornost sudstva, veću samostalnost i odgovornost javnog tužilaštva, bolju zaštitu prava građana i jačanje vladavine prava. Koliko su zapravo informisani o tome za šta se glasa pitali smo prolaznike, a stiče se utisak da javnost nije najbolje upoznata sa time šta referendum donosi.\nStruka ističe da je ovo retka prilika kada građani u pravom smislu imaju ulogu vrhovnih nosilaca vlasti u državi, jer imaju priliku da se izjasne povodom ključnih pitanja za obezbeđivanje pravnog okvira za nezavisno funkcionisanje pravosuđa, te poziva punoletne građane da iskoriste svoje pravo i izađu na referendum.\nU Gradskoj izbornoj komisiji sve se sprema za nedelju. Referendum će se smatrati uspešnim bez obzira na procenat izlaznosti, a građani koji se odluče da 16. januara glasaju, na biračka mesta treba da ponesu poziv i važeću javnu ispravu.\nBiračka mesta otvaraju se u 7 časova, a glasanje će trajati do 20 časova, a biće preduzete i sve protivepidemijske mere.


Vesti online / Sport / Tenis / U najboljem meču sezone, Federer slomio Ozija! U nedelju 37 teniski "klasik"\nU finalu Mastersa u Majamiju sastaće se Rodžer Federer i Rafael Nadal. Španac je lako pobedio Fabija Fonjinija, dok je Švajcarac u fenomenalnom meču bio bolji od Nika Kiriosa - 2:1 (7:6, 6:7, 7:6), posle maratona od tri sata i 15 minuta.\nNovo fnale: Rodžer Federer\nIako u poznim igračkim godinama, Federer je opet pokazao klasu i pokazao da i 36. godini može da bude najbolji. Finale je u nedelju, a biće to 37. teniski "klasik". Ove sezone, Rafa i Rodžer sastali su se dva puta i oba puta je slavio Švajcarac, u finalu Australijan opena i četvrtfinalu Mastersa u Indijan Velsu.\n- Osećaj je kao nekad, kada smo igrali jedan protiv drugog skoro svakog vikenda - rekao je Federer pred duel sa Špancem.\nBiće ovo još jedan teniski "blokbaster" i podsećanje na period od pre osam, devet godina, kada su ova dvojica tenisera dominirala "belim sportom".\n* Nadal u finalu! Da li ćemo gledati novi "blokbaster"?\n* VIDEO: Kirios "odrastao", oduševio planetu ovim potezom\nTENIS VIDEO: Kirios "odrastao", oduševio planetu ovim potezom\nTENIS Nadal u finalu! Da li ćemo gledati novi "blokbaster"?


Kakva je razlika između vanrednog stanja i vanredne situacije: Ima li Dodik sada 'u rukama' i ograničenje ljudskih prava?! | DEPO Portal\nKakva je razlika između vanrednog stanja i vanredne situacije: Ima li Dodik sada 'u rukama' i ograničenje ljudskih prava?!\nSjednici su prisustvovali predsjednica RS Željka Cvijanović, član Predsjedniš...\nDa li je uvođenje vanrednog stanja zaista (samo) neophodna mjera u borbi protiv korona virusa ili borba za opasne ovlasti u Republici Srpskoj i siguran put u represivno društvo, pokazat će se vrlo brzo!\nKako se već danima najavljivalo, Narodna skupština Republike Srpske danas je usvojila Odluku o proglašenju vanrednog stanja za teritoriju tog bh.entiteta, zbog epidemiološke situacije usljed koronavirusa.\nPrije toga na snazi je bila vanredna situacija, dok je u Federaciji na snazi stanje nesreće.\nNeposredno nakon najave uvođenja vanrednog stanja u RS-u, zvanično zbog korona virusa, predsjednik Srpske demokratske stranke (SDS) Mirko Šarović izjavio je da bi to bila nepotrebna i loša odluka.\n- To je suspenzija institucija, parlamenta, drugačijeg mišljenja - pojasnio je tada Šarović za agenciju Beta.\nPrema njegovim rečima, vanredna situacija, koja je do sada bila na snazi, dovoljan je okvir za borbu protiv epidemije korona virusa, s tim što se mjere u toj borbi mogu pooštriti.\nMeđutim, Narodna Skupština RS izglasala je drugačije... U čemu je glavna razlika između vanrednog stanja i vanredne situacije?\nPrije svega u tome što je vanredno stanje ustavna kategorija, dok je vanredna situacija regulisana zakonom, a ne ustavom.\nVanredna situacija predstavlja ”stanje koje nastaje proglašenjem od nadležnog organa kada su rizici i pretnje ili nastale posljedice po stanovništvo, životnu sredinu i materijalna i kulturna dobra takvog obima i intenziteta da njihov nastanak ili posljedice nije moguće spriječiti ili otkloniti redovnim djelovanjem nadležnih organa i službi, zbog čega je za njihovo ublažavanje i otklanjanje neophodno upotrijebiti posebne mjere, snage i sredstva uz pojačan režim rada”.\nVanredno stanje ima jasnu ustavnu dozvolu da ograniči ljudska i manjinska prava. Vanredna situacija propisuje mjere koje je moguće preduzeti u posebnim okolnostima (opasnostima) poput zabrane okupljanja većeg broja ljudi i javnih manifestacija u zonama neposrednog rizika.\nDa li je ovo zaista (samo) neophodna mjera u borbi protiv korona virusa ili borba za opasne ovlasti u Republici Srpskoj i siguran put u represivno društvo, pokazat će se vrlo brzo!\n#vanredno stanje #KORONA VIRUS #republika srpska #ustav #ograničenje ljudskih prava #represija


Bošnjačka narodna stranka - Osnovana Bošnjačka narodna stranka (VIDEO)\nOsnovana Bošnjačka narodna stranka (VIDEO)\nNOVI PAZAR, 15. januar 2012. - U Novom Pazaru je održana osnivačka skupština Bošnjačke narodne stranke (BNS), čiji je predsjednik donedavni državni sekretar u Ministarstvu za infrastrukturu Mujo Muković. Za zamjenika predsjednika stranke izabran je dr Izet Crnišanin. Muković je na konferenciji za novinare poručio, kako je rekao, simpatizerima, članstvu, ali i eventualnim političkim oponetima da će se BNS zalagati za unutarbošnjačko pomirenje u Sandžaku, prije svega u Islamskoj zajednici, ali i ozbiljnije političko djelovanje sa više međusobnog uvažavanja. On je poručio da će BNS kritikovati aktuelnu vlast jer nije uspjela da riješi probleme sa kojima se suočavaju sandžačke opštine. Lider BNS-a tvrdi da je riječ o političkoj opciji koja će u budućnosti biti relevantan politički faktor.\nOn je izrazio zadovoljstvo održavanjem osnivačke skupštine i istovremeno se izvinio prisutnima zbog, kako je rekao, pritisaka tokom proteklih dana zbog kojih im je onemogućeno da se ona održi u hotelu "Tadž", kako je ranije bilo planirano.\nKomentarišući da je BNS 12. politička partija u Sandžaku, Muković je rekao da je to tačno, ali da je od 12 stranaka aktivno tek nekoliko. Što se tiče odnosa prema Islamskoj zajednici, on je rekao da se uvek zalagao za jedinstvenu vjersku zajednicu i da nikada nije mogao da opravda čin formiranja paralelne vjerske strukture.\nMuković je, međutim, dodao da ne vjeruje da će do izbora (6. maja 2012.) doći do ujedinjenja dve opcije. Najavio je da će se, nakon izbora, i sam založiti da do tog ujedinjenja dođe, bez obzira na to da li će to biti i dalje turska ili inicijativa nekog drugog.\nMuković je, naime, uveren da su podjele unutar islamske zajednice bile generator i svih drugih podjela zbog kojih je nastalo niz paralelnih institucija u Sandžaku.\nViše iz ove kategorije « Bošnjačka narodna stranka na parlamentarne izbore nastupa sa SNS\tPredsjedništvo BNS osuđuje prijetnje Vučiću i državnom vrhu »


Pokretna kancelarija za pet nedelja obišla skoro 40 lokacija – Studio B\nPokretna kancelarija za pet nedelja obišla skoro 40 lokacija\nPokretna kancelarija za pet nedelja obišla skoro 40 lokacija Tanjug\nObjavljeno: 26.10.2021. 12:40 Izmenjeno: 26.10.2021. 12:40\nDolazak na teren pokretnom kancelarijom i rešavanje problema na licu mesta u razgovoru sa građanima je najbolji način da se vodi lokalna politika, sve drugo su prazne priče i ja ću nastaviti da vodim takvu politiku, izjavio je zamenik gradonačelnika Goran Vesić.\n– Svakodnevno komuniciram sa građanima preko društvenih mreža i shvatio sam da je mnogo bolje da, kada mi neko piše o svom problemu, dođem u to mesto i zajedno sa gradskim sekretarima, direktorima komunalnih preduzeća i predsednikom opštine pokušamo da rešimo probleme. Rađeno je istraživanje o tome koliko su građani obavešteni o pokretnoj kancelariji i već oko 65 odsto ljudi zna za nju, oni nas zaustavljaju i dočekuju – rekao je Vesić.\nOn je rekao da planira da svojom pokretnom kancelarijom u prvih nekoliko meseci obiđe oko 150 mesta.\n– Ova kancelarija ima rezultate, jer mnogo problema može da se reši sa malo dobre volje i organizacije i to se već vidi. Na licu mesta sagledate probleme koje ima to mesto i uradite nešto što možete za te ljude, a to je mnogo bolje nego da sedite u svojoj kancelariji. Znam da sam podigao lestvicu drugim političarima jer sada moraju mnogo više da rade. Predsednik Vučić je dao primer svima nama kako treba da radimo jer je svakoga dana na terenu sa građanima. Znači na teren, razgovarati sa građanima i tako zajedno rešavati njihove probleme – rekao je Vesić.\nOn je naglasio da u svojoj pokretnoj kancelariji ima knjige, poklone za mališane, te da da zajedno sa njim na teren stižu glumci pa deca mogu da uživaju u pozorišnoj predstavi.\n– U tom projektu učestvujemo zajedno sa Evropskom investicionom bankom, oni ulažu 35, a mi 15 miliona evra. Očekujemo da do decembra imamo izvođača, a da radovi počnu u februaru ili martu iduće godine. U međuvremenu radimo postrojenje za preradu otpadnih voda u Borči. U ovom naselju smo završili i dom zdravlja, a u narednih mesec dana počinje da se gradi i vrtić u neposrednoj blizini, planira se izgradnja osnovne škole i gimnazije, kao i velikog sportskog centra – naveo je Vesić.\n–Potpisali smo ugovor sa Vladom Republike Srbije koja realizuje projekat „Čista Srbija”. Skoro 100 hiljada ljudi će iz tog dela imati kanalizaciju – rekao je Vesić.


Kancelarija za ljudska i manjinska prava - Blic Online\nPaunović: Poseta predsednika Albanije Medveđi je važna potvrda naše politike\nDirektorka Kancelarije za ljudska i manjinska prava Suzana Paunović izjavila je danas da je poseta predsednika Albanije Iljir Meta opštini Medveđa Srbiji važna, jer, kako je navela, predstavlja potvrdu naše spoljne politike koja je usmerena na dijalog sa svim zemljama, pa i sa Albanijom.\nDETINJSTVO U SVRATIŠTU Otvorena izložba fotografija dece sa ulice u KC Gradu\nIzložba fotografija koja prikazuju život dece iz prihvatilišta, koje su sama deca fotografisala, ovog popodneva otvorena je u KC Gradu u prijatnoj domaćinskoj atmosferi.\nKomitet za prava osoba sa invaliditetom u Ženevi pohvalio je napore koje Srbija sprovodi u cilju unapređenja položaja osoba sa invaliditetom, a direktorka Kancelarije za ljudska i manjinska prava Suzana Paunović istakla je da će Srbija ostati dosledna u naporima da ispuni medjunarodne obaveze i standarde u toj oblasti.\nPaunović: Iz budžеta 245 miliona dinara za finansiranjе rada nacionalnih savеta nacionalnih manjina\nZa finansiranjе rada nacionalnih savеta nacionalnih manjina za 2016. godinu iz rеpubličkog budžеta izdvojеno jе 245 miliona dinara, istakla jе danas dirеktorka Kancеlarijе za ljudska i manjinska prava Suzana Paunović.\nSuzana Paunović: Ljude treba zaštititi na lokalnom nivou\nNa prvoj sednici Saveta za antidiskriminacione strategije usvojen je izveštaj o praćenju primene akcionog plana vezano za tu izuzetno značajnu temu. Sednici je predsedavala direktorka Kancelarije za ljudska i manjinska prava Suzana Paunović.\nObeležen Međunarodni dan ljudskih prava u Srbiji\nUvođenjem mehanizama za praćenje stanja u oblasti ljudskih prava, koje je povodom obeležavanja Međunarodnog dana ljudskih prava, predstavila Kancelarija za ljudska i manjinska prava Vlade Republike Srbije, umanjiće se jaz između usvojenih zakona u ovoj oblasti i njihove primene, biće omogućeno efikasnije delegiranje obaveza Vladinim telima i transparentno praćenje rada institucija.\nPomoć Ustanovi za decu i mlade "Sremčica"\nUz podršku Saveta Evrope i Kancelarije za ljudska i manjinska prava, realizovan je projekat Škole umetničkih veština „Artimedia“ sa korisnicima Ustanove za decu i mlade – „ Sremčica“.\nKonkurs za stažiranje za mlade pripadnike manjina\nKancelarija za ljudska i manjinska prava pozvala je danas mlade, pripadnike albanske, bošnjačke i romske nacionalne manjine da se prijave na konkurs za Program stažiranja za mlade pripadnike manjina u državnim institucijama u Srbiji kako bi se bliže upoznali sa radom državnih institucija i iskustva preneli u svoje lokalne zajednice.\nPaunović: Srbija spremna za Paradu ponosa\nDirektorka Kancelarije za ljudska i manjinska prava Suzana Paunović osudila je danas grafite protiv Prajda koji su osvanuli u centru grada i ocenila da je Srbija spremna za Paradu ponosa.\nNovosti: Šajn na čelu Kancelarije za ljudska i manjinska prava\nPredsednik Romske partije Srđan Šajn mogao bi da se nadje na čelu Kancelarije za ljudska i manjinska prava, pišu današnje ''Novosti''.


Ocenjuje se da osim kažnjavanja proiranskih milicija, administracija predsednika SAD Džoa Bajdena (na slivi) ne želi da ove akcije prerastu u veće sukobe.\nPrvu oružanu akciju koju je odobrio predsednik SAD Džo Bajden (Joe Biden) kritikovao je jedan demokratski kongresmen, a posmatrači ističu da to može otežati pregovore sa zvaničnim Teheranom, prenosi CNN.\nOcenjuje se da osim kažnjavanja proiranskih milicija, administracija Džoa Bajdena (Joe Biden) ne želi da ove akcije prerastu u veće sukobe.\nPortparol Pentagona Džon Kirbi (John Kirby) je kazao da je akcija izvedena "po nalogu predsednika Bajdena" i da je bila ne samo odgovor na nedavne napade na američke i koalicione snage, već i da neutrališe "tekuće pretnje tom osoblju".\n"Preciznije, u udarima je uništeno više objekata smeštenih na graničnom kontrolnom punktu koji su koristili brojne militantne grupe uz podršku Irana, uključujući Kataib Hezbolah i Kataib Said al Šuhada. Istovremeno, delovali smo ciljano kako bi deeskalirali sveukupnu situaciju u istočnoj Siriji i u Iraku," dodao je Kirbi.\nVašington nije naveo bilans žrtava u ovoj akciji, ali je jedan zvaničnik rekao za CNN da je ubijeno "nekoliko" militanata, dok je posmatračka grupa sa sedištem u Velikoj Britaniji, Sirijska opservatorija za ljudska prava, saopštila da je u američkom napadu ubijeno najmanje 17 proiranskih boraca.\n"Uništeno je tri kamiona sa municijom", rekao je agenciji AFP Rami Abdul Rahman iz opservatorije. „Bilo je mnogo žrtava,” dodao je.\nAmerički ministar odbrane Lojd Ostin (Lloyd Austin) je rekao novinarima da je Biden odobrio udar u četvrtak na njegovu preporuku.\nGrupa Kataib Hezbolah negirala je bilo kakvu ulogu u nedavnim raketnim napadima, ali je Ostin istakao da je "siguran u cilj na koji smo krenuli".\nSAD bi mogle zatvoriti svoju ambasadu u Bagdadu zbog napada\n"Ranije smo izjavili da ćemo Iran smatrati odgovornim za postupke njegovih surogata koji napadaju Amerikance", rekao je u ponedeljak portparol Stejt departmenta Ned Prajs (Price), napominjući da je "u mnogim akcijama korišćeno oružje iranske proizvodnje ili iz ove zemlje".\nRanije ove nedelje, portparolka Bele kuće Džen (Jen Psaki) rekla je da SAD smatraju Iran odgovornim za postupke svojih punomoćnika.\nTog dana ispaljeno je oko 14 raketa prema američkim i koalicionim snagama u Irbilu, na severu Iraka. U to vreme, Psaki je rekla da Bajden i njegova administracija "zadržavaju pravo da odgovore na način i u vreme koje mi odaberemo".\n"Odbacujemo ove glasine a takođe snažno osuđujemo nečasne pokušaje da se to pripiše Iranu", rekao je Hatibzadeh.\n"Ovo čini Bajdena petim uzastopnim američkim predsednikom koji naređuje napade na Bliskom istoku," rekao je Ro Kana (Khanna), kalifornijski demokrata i član Odbora Predstavničkog doma za spoljne poslove.\n"Nema apsolutno nikakvog opravdanja za predsednika da odobri vojni udar koji nije u samoodbrani od neposredne pretnje bez odobrenja Kongresa. Moramo da se izvučemo sa Bliskog istoka, a ne da eskaliramo," smatra Kana.\n"Predsednik ne bi trebalo da preduzima ove akcije bez traženja izričitog ovlašćenja, umesto da se oslanja na široka, zastarela" odobrenja za upotrebu vojne sile, dodao je Kana.\nSAD su reagovale udarima na pet lokacija koja pripadaju Kataib Hezbolahu, korišćenih za čuvanje modernog naoružanja koje je obezbedio Iran, rekao je tada čelnik Centralne komande, general Kenet Mekenzci (Kenneth McKenzie).\n"Procenjujemo da je na svakoj lokaciji čuvano oružje koje bi moglo omogućiti smrtonosne operacije protiv američkih i koalicionih snaga u Iraku. Takođe, procenjujemo da će uništavanje ovih lokacija smanjiti kapacitete Kataib Hezbolaha za izvođenje napada u budućnosti", kazao je Mekenzi.


U petak, 23. juna, tokom svečane ceremonije povodom inauguracije predsednika Republike Srbije Aleksandra Vučića, na pojedinim saobraćajnicama u neposrednoj blizini Palate "Srbija" na Novom Beogradu doći će do preusmeravanja i zatvaranja saobraćaja, saopštio je MUP.\n22.06.2017. - 10:50h\nSaobraćaj i linije gradskog prevoza iz pravca Brankovog mosta biće preusmerene na sledeću trasu: Bulevar Mihajla Pupina – Ulica Milentija Popovića – Bulevar Zorana Đinđića – Ulica Trešnjin cvet, odakle se vraćaju na redovne trase.\nSaobraćaj će se iz Zemuna, ka centru grada, odvijati istom trasom.\nJavna parkirališta u zoni Centra "Sava" u Ulici Vladimira Popovića, zatim kod Otvorenog tržnog centra i kod Ušća, neće moći da se koriste od šest časova do završetka manifestacije, navedeno je u saopštenju.\npredsednik srbijeinauguracijaaleksandar vučić


Krojači o HTML5 | Krojač\n4 May 2011 / Krojač\nU okviru IT seminara IT OpenDays 2011 izabrano je 40 najboljih učenika u Srbiji u oblasti informacionih tehnologija. Oni će imati priliku da učestvuju na seminaru koji će biti održan od 13. do 16. maja 2011. godine, u prostorijama Računarskog fakulteta, u Beogradu, pod sloganom Unlock Your potential.\nSeminar je namenjen talentovanim učenicima osnovnih (oglednih) i srednjih stručnih škola i gimnazija iz Republike Srbije čija interesovanja prevazilaze okvire redovnog školskog programa.\nPodsećamo da će u subotu, 14. maja, od 14.15 č, predavanje o HTML 5 održati Svetomir Jovanović i Radoš Tošković iz Krojača i upoznati mlade i talentovane učesnike seminara sa prednostima i svojstvima ovog jezika koji će polaznici Krojačeve škole učiti od septembra.\nOrganizacija: Tehnička škola Nikola Tesla, Šid i Računarski fakultet, Beograd\nPodrška: Ministarstvo kulture, informisanja i informacionog društva, Opština Stari grad (Beograd), Kancelarija za mlade grada Beograda, Opština Šid, Kancelarija za mlade opštine Šid i Društvo matematičara Srbije.


FUDBAL kategorija · Kraljevo.online\nFudbalske vesti iz Kraljeva\nKIKER NAJBOLJI NA TURNIRU U SKOPLJU\nKraljevo, U upravo završenoj sezoni, seniori kraljevačkog fudbalskog kluba Magnohrom izborili su plasman u višu ligu. Pic-malski klub nosi ime nekada vrlo uspešne fabrike poznate po bojlerima, a sada po tome što se njeni...\nKRALJEVO - Gledajuci rezultate koje prave u Srbiji i van nje kao i ovogodišnji najveći uspeh u istoriji kluba, dečaci FK Kiker iz Kraljeva polako postaju jedan od značajnih brendova grada Kraljeva. Upravo dečaci...\nRudno – Prethodnog vikenda na terenima FSRO odigran je jedan od derbija u kome su snage odmerile, domaća ekipa MIneral 2015 sa Rudna i Studen Vitez iz Studenice. U okviru 11....\nČačak - Fudbaleri Poleta iz Ljubića savladali su u susretu 18. kola Srpske lige Zapad ekipu Sloge iz Kraljeva rezultatom 3:2 (1:1). Utakmicu izuzetno važnu za oba rivala obeležila je rezultatska neizvesnost...\nKraljevo - U derbiju 14. kola Gradske lige fudbaleri „Magnohroma“ savladali su lidera na tabeli ekipu „Proletera“. Boljom i konkretnijom igrom u većem delu utakmice gosti iz Kraljeva osvojili su važne bodove u borbi...\nKraljevo – Fudbaleri kraljevačke Sloge danas su pobedom nad ekipom Karađorđe iz Topole 1:0 (0:0) konačno prekinuli niz od pet utakmica bez pobede. Kraljevački “Beli” su danas konačno prekinuli niz od pet...\nKraljevo – Učenice Osnovne Škole “Stefan Nemanja” iz Studenice i treću godinu za redom, pobednice su Opštinskog takmičenja u malom fudbalu koje je proteklih dana održano na terenu Osnovne Škole “Sveti Sava” u Ribnici....\nKraljevo - Gradska liga, Kraljevo,10. kolo: Partizan -Magnohrom 0:2 (0:0). U duelu ekipa iz vrha tabele gosti iz Kraljeva su pokazali da su trenutno bolja ekipa. Golovi odluke pali su u završnici...\nKraljevo – Nakon dvadeset godina u Kraljevu je ponovo osnovan ženski fudbalski klub SLOGA 036 Oko pedesetak devojaka, mesec dana vredno trenira u dve selekcije, seniorskoj i juniorskoj. Seniorska ekipa će...


Produženje "Bregzita" ne znači ukidanje opcije bez sporazuma\nBritanski premijer Tereza Mej rekla je danas da eventualno produženje "Bregzita" neće skinuti sa stola opciju istupanja iz EU bez sporazuma.\n- Donji dom parlamenta treba da zna da će kratko produženje, do kraja juna, biti skoro sigurno jednokratno, pa će za nekoliko mjeseci stvoriti mnogo oštriju liticu - rekla je poslanicima.\nOna je rekla da eventualno produženje neće ukloniti opciju bez sporazuma.\n- Јedini način da se to postigne jeste opoziv Člana 50, što ja neću učiniti, ili pristati na sporazum - rekla je ona.\nOna je istakla da Vlada mora da poštuje odluku Britanije da napusti EU.\n- Ovaj dom je glasao da se aktivira Član 50 i ovaj dom je odgovoran za primjenu tog rezultata i ovdje je upravo kredibilitet naše demokratije u pitanju - rekla je ona danas u parlamentu.\nPrema njenim riječima, Britanija će napustiti EU bez sporazuma 29. marta samo uz eksplicitnu saglasnost parlamenta.\nOna je rekla poslanicima da ako ne podrže revidirani sporazum o "Bregzitu" do 12. marta, ona će ponuditi glasanje o izlasku bez sporazuma. Ako parlament i to odbije onda će poslanici glasati 14. marta o mogućem "kraćem ograničenom produženju".\n- Velika Britanija će napustiti EU 29. marta bez sporazuma samo ako postoji jasna saglasnost donjeg doma za taj ishod - naglasila je Mejova.\nPostignut sporazum o mjerama povezivanja saobraćaja u slučaju Bregzita\nPompeo: Referendum nije bio demokratski\nSAD ne smatraju demokratskim nedavno održani referendum u Kubi o izmjenama Ustava te zemlje, izjavio je američki državni sekretar Majkl Pompeo.\nOn je rekao da su kubanske vlasti maltretirale i pritvorile desetine posmatrača i mirnih demonstranata, kojima su zaplijenili telefone i druge elektronske uređaje, iako Kuba tvrdi da je glasanje, koje je održano u nedjelju, 24. februara, bilo demokratsko.\n- Više od 120 aktivista započelo je štrajk glađu ranije ovog mjeseca, kako bi vlastima Kube poslali poruku da kubanski narod odbija ovakvu tiransku taktiku - istakao je Pompeo.\nPompeo je dodao da SAD oštro osuđuju pokušaje da se "utišaju mirni protesti, koji pokazuju da se kubanski lideri plaše svog naroda" - javio je Sputnjik.\nDržavni sekretar SAD pozvao je međunarodnu zajednicu da se pridruži Vašingtonu u pružanju podrške narodu Kube i mirnim pozivima za demokratsku reformu u toj zemlji.\nU Kubi je 24. februara održan referendum o izmjenama Ustava, a kubansko Ministarstvo spoljnih poslova saopštilo je danas da je 86,8 odsto Kubanaca na referendumu pružilo podršku ratifikovanju dokumenta o izmjenama.\n"On ne može samo doći i otići. On će morati izaći pred lice pravde, a sud mu je zabranio da napusti zemlju. Ja ću poštovati zakone", rekao je Maduro za ABC News.\nVenecuelanski vrhovni sud zabranio je Gvaidu da putuje u inostranstvo u januaru. Zabrana je na snazi dok je on pod istragom zbog, prema riječima državnog tužioca Tareka Vilijama Saba, "ozbiljnih krivičnih djela povrede ustavnog poretka".\n"Nikolas Maduro nije u poziciji da ikoga hapsi u ovoj zemlji... Sudovi imaju svoje postupke i oni daju naloge izvršnom tijelu... Niko ne može biti iznad zakona", rekao je Maduro za ABC News.\nOrban šalje pismo o migrantima svakom građaninu Mađarske\nSvaki građanin Mađarske dobiće pismo premijera Viktora Orbana u kojem on objašnjava "proimigracione planove EU" i zašto im se Budimpešta protivi, najavio je portparol Vlade Zoltan Kovač.\nMađarska Vlada pojačava kampanju protiv rukovodstva EU time što ponovo optužuje Uniju da pokušava da promoviše masovnu imigraciju u Evropi, navodi AP.\nKancelarija EK za Mađarsku negirala je Orbanove tvrdnje, među kojima je i ona da Unija nastoji da smanji finansijsku pomoć zemljama koje se protive migraciji ili da pokušava da oslabi pravo na zaštitu granica država članica.\nS druge strane, portparol Vlade Zoltan Kovač smatra da je Brisel priznao da njegovi koncepti migracije, za koje mađarska Vlada tvrdi da će povećati migracije u Evropu, zaista postoje, dodaje MTI.\n- Vlada ih smatra opasnim - rekao je Kovač na konferenciji za novinare, komentarišući odgovor Evropske komisije povodom kampanje o migracijama mađarske Vlade.\nDodao je da je Vlada odlučna u namjeri da informiše javnost o planovima Brisela, te da je to razlog zbog kojeg premijer Orban šalje pismo svim glasačima.


Direktor UNODC: Balkan najbezbedniji region u Evropi – Nadlanu.com\nDirektor UNODC: Balkan najbezbedniji region u Evropi\nBEOGRAD, 30. marta 2009. (Beta) – Poslednje dve decenije o području Balkana se uvek govorilo kao o problematičnom regionu, ali to se poslednjih godina značajno promenilo, rekao je u ponedeljak direktor Kancelarije za borbu protiv droge i kriminala UN (UNODC) Antonio Maria Kosta.\nGovoreći na regionalnoj ministarskoj konferenciji “Promovisanje pravde i bezbednosti u jugoistočnoj Evropi” u Palati Srbija, Kosta je naglasio da se u izveštaju o kriminalu i uticaju kriminala na područje Balkana iz 2008. godine navodi da je region Jugoistočne Evrope postao jedan od najbezbednijih u Evropi.\n“Broj kriminalnih dela protiv ljudi i imovine, poput ubistava, pljački, silovanja i napada, niži je nego u Zapadnoj Evropi. Stopa ubistava je niža od evropskog proseka i dalje je u padu”, rekao je Kosta.\nNaglasio je da je najveći problem generalno u regionu korupcija. Stanovnici zemalja Jugoistočne Evrope daleko više se suočavaju sa zahtevima za davanje mita, a postoji i jasna veza između politike i biznisa.


Radnici Želvoza ponovo protestuju – Semendria\n25. februar 2014. DRUŠTVO – Izvor: Agencija Beta – Predstavnici četiri sindikata radnika smederevskog “Želvoza” u utorak su ponovo ušli u zgradu Skupštine Smedereva i traže da im se obrati gradonačelnica Jasna Avramović, saopštio je sindikat “Sloga”.\n“Na odmrzavanje protesta odlučili smo se zato što su radnici zabrinuti jer nisu dobili rešenja za socijalni program, a koji je navodno odobren na sednici Vlade u subotu, 22 februara. Radnike brine usmeno obećanje i boje se da je izrečeno zbog predizborne kampanje”, kazao je predsednik “Sloge” Miki Nojić.\nOn je dodao da će delegacija radnika u zgradi Gradske skupštine čekati da se gradonačelnica vrati sa službenog puta i garantuje im isplatu otpremnina na osnovu socijalnog programa.\nUkoliko od gradonačlenice ne dobiju čvrste garancije o isplati otpremnina, svi radnici Želvoza, kako je rekao Nojić, priključiće se protestu u Gradskoj skupštini.\nPosle više od mesec dana protesta, štrajkova i saobraćajnih blokada, s radnicima “Želvoza” je 16. februara, prilikom stranačke posete gradu, razgovarao prvi potpredsednik Vlade Srbije u ostavci Aleksandar Vučić i obećao ima da će do petka, 21. februara, biti rešen problem otpremnina.\nPosle te posete radnici su privremeno obustavili protest i napustili Skupštinu Smedereva.\n« “Železara ne sme da stane”\nZaštitna ograda kod Ekonomske škole »


Global Fest Sava Port u nedelju na Savskoj promenadi\nGradska opština Savski venac i Turistička organizacije ove opštine organizuju drugi međunarodni festival Global Fest Sava Port u nedelju na Savskoj promenadi u Beogradu\nManifestacija je organizovana u saradnji sa Turističkom organizacijom Beograda, CEBEF-om, Belgrade Waterfront i udruženjem Čarobna lampa. Cilj manifestacije je kulturna razmena, promocija kulturnih vrednosti i tradicionalne baštine različitih zemalja i naroda.\nNa ovogodišnjem festivalu predstaviće se veliki broj zemalja sa nekoliko kontinenata, a u bogatom kulturno-umetničkom i muzičkom programu uživaće sve generacije. Izlagački štandovi i kreativne radionice očekuju sve posetioce manifestacije koji će imati priliku i da isprobaju tradicionalne kulinarske specijalitete zemalja učesnica, a kroz igru i pesmu da se upoznaju sa njihovim različitim kulturnim obeležjima.\nOd 17 časova zakazano je svečano otvaranje i defile svih zemalja učesnica koje će se predstaviti u svojim tradicionalnim narodnim nošnjama. Na kraju manifestacije, od 21 čas, posetioce očekuje koncert grupe Legende.


Vlada izjednačava prava radnika u javnom i privatnom sektoru - Penzin\nPočetna Magazin Godine Ekonomija Vlada izjednačava prava radnika u javnom i privatnom sektoru\n– Javni sektor moraće da štedi kako bi se dao podsticaj privatnom sektoru, proizvodnji i zapošljavanju. Ukupne rashode smanjićemo za 40 milijardi na godišnjem nivou, ali bez umanjivanja plata i penzija. Međutim, rast tih primanja u narednih 18 meseci biće ograničen i usklađen sa mogućnostima budžeta.\n– Onima koji rade u administraciji, lokalnoj ili republičkoj, ne želimo da smanjimo plate, ali ima ih previše. Biće pripremljen program racionalizacije broja zaposlenih u javnom sektoru, kako bi se približio realnim mogućnostima privrede koja na leđima to nosi – prenosi Politika reči ministra Dinkića.\nIz Zakona o planiranju i izgradnji biće uklonjene brojne birokratske prepreke za izdavanje građevinskih dozvola, kako bi se eliminisala birokratija u radu katastra i svim procedurama vezanim za transfer zemljišta. Planira se i izmena Zakona o radu kako bi zaposleni u državnoj administraciji imali jednak tretman kao i zaposleni u privatnom sektoru: biće nagrađeni ako dobro rade, i otpušteni ako zabušavaju.\nTags:administracijajavni sektorministarstvoMlađan Dinkićplateprivatni sektorSrbijavladaZakon o raduzaposleni\nBocke: Pola veka bez tekuće vode i kanalizacije\nŠerif predlaže "nanogice" za praćenje obolelih od Alchajmera


Posebno izdanje ture "Kulturna baština Topčidera": obilazak Ambasade Arapske Republike Egipat\nPosebno izdanje ture\nObilazak Ambasade Arapske Republike Egipat\nPozivamo vas da nam se pridružite u posebnom izdanju šetnje Kulturna baština Topčidera, kada ćemo, pored obilaska Muzeja afričke umetnosti, Kuće kralja Petra i Legata Petra Lubarde, imati privilegiju da posetimo i zdanje Ambasade Arapske Republike Egipat.\nMuzej afričke umetnosti svedoči o diplomatskoj aktivnosti jugoslovenskog ambasadora Zdravka Pečara, koji je, zajedno sa svojom suprugom Vedom Zagorac oformio inicijalnu zbirku afričkih umetničkih predmeta, danas izloženih na stalnoj postavci Muzeja. Zgrada ambasade Egipta baštini sećanje na porodice Novaković i Gavrilović, koje su u ovoj vili „u Vinogradu“ organizovale politički angažovane sastanke, zatim na rad čuvenog arhitekte Dragiše Brašovana, kao i na dugotrajne odnose između naše zemlje i Egipta. Kuća kralja Petra i Legat Petra Lubarde predstavljaju institucije kulture sa aktivnom izlagačkom delatnošću koje su smeštene u nekadašnje građanske vile – trgovca Đorđa Pavlovića i injženjera Radiše Nikolića – zbog čega imaju izuzetno dimaničnu i zanimljivu istoriju. Sva četiri objekta nalaze se u neposrednoj blizini i kriju zanimljive detalje iz života ljudi koji su nekada stanovali u ovom delu Beograda.\nSa vama šetaju Ana Knežević, saradnica Muzeja afričke umetnosti, i Ivana Zatežić, saradnica Kuće legata – Legata Petra Lubarde.\nVreme i mesto okupljanja: Muzej afričke umetnosti – zbirka Vede i dr Zdravka Pečara, Andre Nikolića 14, u 14 časova\nDatum: 3. oktobar\nPlan šetnje: Muzej afričke umetnosti – zbirka Vede i dr Zdravka Pečara, Ambasada Egipta (Andre Nikolića 12), Kuća kralja Petra (Vase Pelagića 40), Kuća legata – Legat Petra Lubarde (Iličićeva 1).\nPredviđeno vreme trajanja šetnje: oko 150 minuta\nCena ulaznice: 500 dinara (ulaznice se kupuju u Muzeju afričke umetnosti pred početak šetnje)


Papa Franjo zabrinut sklapanjima “opasnih saveza” na samitu G20\nPapa Franjo izjavio je u subotu da ga samit 20 u Njemačkoj “brine” zbog mogućnosti sklapanja “veoma opasnih savezništava” među svjetskim čelnicima, s posebno teškim posljedicama po migrante.\n– Zabrinut sam veoma opasnim savezima između sila koje su iskrivile viziju svijeta: Amerike i Rusije, Kine i Sjeverne Koreje, Putina i Assada – izjavio je on u intervjuu za italijanske novine La Repubblica.\n– Briga se tiče imigracije. Naš glavni i rastući problem u današnjem svijetu je taj da siromašni, slabi i izolovani od društva uključuju migrante – kazao je Papa.\n– To je razlog zašto me G20 brine: to uglavnom pogađa migrante – dodao je.\nGovoreći o Evropi, “najbogatijem kontinentu u cijelom svijetu”, koji se suočava s prilivom stotina hiljada migranata i izbjeglica od 2015., Papa je upozorio njene čelnike da ne podlegnu iluziji kako je moguće zatvarati granice.\nU petak je Franjo zatražio od čelnika G20 da rade ka “inkluzivnijem i održivijem globalnom ekonomskom rastu”, istovremeno naglašavajući muke u kojima se nalazi tridesetak miliona ljudi zahvaćenih ratovima i glađu, posebno u Africi i u Jemenu, prenosi AFP.


Etno Avlija – Mačkovac – Turistička zajednica Tuzlanskog kantona\nEtno Avlija – Mačkovac\nin Etno turizam\nPažnji turista naročito preporučujemo Etno avliju Mačkovac, autora Refika Halilovića. Ovaj jedinstveni etno prostor već posjeduje više kuća, radionica, vodenica i drugih starih objekata, koji su prije više od stotinu godina bili dio tradicije naroda ovog kraja.\nOno što je novina za Etno avliju Mačkovac su razni suveniri sa natpisima ove sve poznatije avlije, jedinstvene u Tuzlanskom kantonu i BiH. Autor Refik Halilović od prodatih suvenira (razne olovke, lule, nargile za pušenje, muštikle, razni drveni muzički instrumenti, kao dvojnice i frule, privjesci za ključeve, šećernice od drveta, zidni satovi sa kartom BiH, sve vrste suđa-zemljanog, bakarnog i drvenog, sačevi, peke, razni kotlovi) dograđuje Etno avliju Mačkovac.\nSvojevrstan Zavičajni muzej izgrađen je pod vedrim nebom, a sadrži Begovu, Bukinu i Adin-begovu kuću, sa svim pratećim objektima iz nekadašnjih vremena, sa starim namještajem, hamandžicima, pokućstvom, raznim predmetima i alatima koji su služili za rad u kući i oko nje. Posebno je zanimljivo što je navedeni prostor prenesena i rekonstruisana rodna kuća jednog velikog čovjeka iz Sela Banovića, poznata po snimanju filma Ugljari, davne 1966.godine.\nOsim pomenutih objekata tu su i dvije vodenice – Aljićka i Hrvatska, a u narednom periodu ovaj etno prostor biće bogatiji za još 7 bosanskih kuća i 3 sojenice na Oskovi.\nU prilog ovih aktivnosti ide i činjenica da će uskoro Konjuh biti proglašen zaštićenim parkom prirode, a u toku je gradnja Ćirine pruge od Banovića do Zlaće, čime će ovaj kraj postati pravi turistički raj. Ovome treba dodati da će u upotrebi biti i tri kočije, koje će prevoziti ljubitelje prirode od resotana Brana do Zlaće – sve biti kao u neka stara vremena.\nPredstavnici Zavoda za zaštitu kulturnog naslijeđa TK nedavno su posjetili Zavičajni muzej, oduševili se i dali najviše ocjene za postavku starih obejekata kraj Oskove, koji su potpuno autentični vremenu koje predstavljaju.


Jovanović: Sankcije Rusiji ne dolaze u obzir - Politika - Dnevni list Danas\nPočetna » Vesti » Politika » Jovanović: Sankcije Rusiji ne dolaze u obzir\nPredsednik Demokratske stranke Srbije (DSS) i jedan od lidera koalicije NADA Miloš Jovanović izjavio je da nikakve sankcije Rusiji ne dolaze u obzir, ocenivši da bi to bilo suprotno interesu države i naroda.\nJovanović je, kako se navodi u saopštenju DSS, rekao i da će prihvatiti poziv za razgovor sa predsednikom Srbije Aleksandrom Vučićem u vezi sa globalnom situacijom u kojoj se zemlja danas nalazi.\n„Mislim da je razgovor plodotvoran čak i kad se ne složite, čak i kad radikalne razlike iznesete, što će očigledno s naše strane sada biti slučaj. Razgovor sa predsednikom Srbije je konačno prilika da se razjasni situacija“, naveo je Jovanović.\nNa razgovorima koji će uslediti i za koje je Vučić najavio poziv relevantnim političkim partijama, „neko će reći moramo u EU, a mi ćemo reći da ne treba“, poručio j Jovanović.\n„Ni Unija se neće širiti u dogledno vreme, a s druge strane, Srbija ne može da postane članica EU, a da ne prizna secesiju Kosova i Metohije“, ocenio je lider DSS.\nAko je Vučić odlučio o sankcijama Rusiji, onda bi, smatra Jovanović, trebalo da kaže građanima da je „odustao od KiM i energetske bezbednosti Srbije“.\nMiloš JovanovićnadaSankcije RusijiBeograd\nPolitika • 23.06.2022. 09:53\nPotpredsednik Narodne stranke Miroslav Aleksić izjavio je danas da nema nevinih u obračunu Dijane Hrkalović i Nebojše Stefanovića i da taj sukob govori o potpunoj kriminalizaciji vrha policije i vrha države, te da bi "oboje bili u zatvoru kada bi tužilaštvo radilo svoj posao".


Ministrica Turković razgovarala sa ambasadorom Norveške u Bosni i Hercegovini\nObjavljeno: 08 Oktobar 2020\nBh. dijaspora u Norveškoj je veliki potencijal. Potreban sporazum o dvojnom državljanstvu.\nZamjenica predsjedavajućeg Vijeća ministara i ministrica vanjskih poslova Bosne i Hercegovine dr Bisera Turković primila je 7. oktobra 2020. godine u nastupnu posjetu ambasadora Kraljevine Norveške u BiH Olava Reinertsena.\nMinistrica Turković je informirala ambasadora o aktualnoj unutarnjopolitičkoj situaciji u BiH s akcentom na ispunjavanje 14 ključnih prioriteta iz Mišljenja o zahtjevu za članstvo BiH u EU.\nIstaknula je da je za završetak posla potrebno mnogo političke volje i odlučnosti, ali i jasne vizije o budućnosti Bosne i Hercegovine. U vezi euroatlantskog puta BiH ministrica Turković je naglasila da je veoma važno da se što prije postigne kompromis i da Komisija za NATO integracije počne s radom kako bi euroatlantski procesi bili pokrenuti, i državama članicama NATO-a pokazana spremnost za napretkom u reformama.\nAmbasador Reinertsen je istaknuo da Kraljevina Norveška pruža stalnu potporu BiH na putu ka NATO-u i podržava aktivnosti i težnje BiH za članstvo u Europskoj uniji. Naglasio je da značajan doprinos suradnji dvije zemlje daje bosanskohercegovačka dijaspora u Norveškoj koja je dobro integrirana i visokoobrazovana, i predstavlja veliki potencijal buduće suradnje.\nMinistrica Turković je istaknula da bi za bosanskohercegovačku dijasporu vrlo značajno bilo da se zaključi Sporazum o dvojnom državljanstvu između BiH i Norveške, te je inicirala aktivnosti na tom planu.\nNa sastanku je razgovarano i o odnosima BiH sa susjedima, suradnji u regiji zapadnog Balkana, podrškama u kandidaturama u međunarodnim organizacijama i tijelima i drugim vanjskopolitičkim temama.